“Waktu Anak Perempuan Kecil Lah Ibu Bapa Kena Layan & Jaga Perasaan Mereka”

Sudah menjadi lumrah buat anak-anak kecil dimana mereka sangat mendahagakan kasih sayang dari ibu bapa. Situasi ini akan menjadi rumit jika ibu bapa tersebut terdiri dalam kalangan orang yang sentiasa sibuk atau ‘workaholic’ kerana akan kurang waktu bersama anak-anak.
Namun, penting untuk ibu bapa tetap meluangkan masa bersama anak-anak khususnya anak perempuan kerana kata orang, anak perempuan ini bila dewasa akan jadi anak orang lain juga. Ini juga dikongsikan oleh seorang ayah di laman media sosial seterusnya memberikan nasihat buat semua ibu bapa di luar sana.

“PAPA PERGI MAIN TAKPE, KAKAK TAK BOLEH”

Aku rasa sebagai bapa aku kena kongsi benda ni. Hari tu aku pergi kursus 3 hari. Balik-balik tu anak perempuan aku ajak keluar, nak main kat shopping complex. Aku kata nanti dulu. Last-last oleh sebab penat drive aku tertidur.

Bangun-bangun aku tengok anak aku muncung dah. Aku kata esok-esoklah pergi. Bila aku jawab macam tu, dia merajuk la apa lagi. Cuma yang buat aku sedikit terkesan tiba-tiba dia kata:

‘Ala papa tu setiap minggu boleh je main badminton, kakak nak main sekejap je takkan tak boleh pulak?’
WAKTU KECIL LA NAK BERIADAH DENGAN ANAK PEREMPUAN

Benda ni buat aku terfikir.
Sebenarnya bila kita ada anak perempuan, waktu dia kecik inilah kita bagi dia beriadah/ bersenam/ bermain puas-puas sebab bila dia dah besar dan dia dah berkahwin, memang susah perempuan nak jumpa timing waktu dia beriadah sebab komitmen terhadap waktu yang lain lebih penting daripada waktu riadah ni.
Lelaki lain. Dorang dah kahwin ke bujang ke banyak aktiviti yang dorang boleh buat, main futsal, main badminton, main basikal atau paling koman berjalan guna tangan sambil kaki kat atas time nak pegi masjid.
Berbeza dengan perempuan. Bila dah dewasa banyak benda yang dorang kena fikir kalau nak libatkan diri dengan akitiviti luar ni. Soal aurat, soal komitmen, soal fasiliti yang hanya sesuai untuk lelaki dan macam-macam isu yang membataskan perempuan untuk terlibat dengan aktiviti luar.
LAYANLAH ANAK PEREMPUAN, JAGA PERASAAN MEREKA

So, bagi ibu bapa waktu anak-anak perempuan ini masih kecillah kita jaga perasaan dorang, layan dorang dan bagi peluang puas-puas untuk dorang bermain. Jangan sekat dorang untuk bermain.
Sekarang ni banyak je tempat permainan kat shopping complex, bayar je RM10 boleh main puas-puas sampai balik dalam kereta terus tertidur, sebab kepenatan.
Kalau tak nak yang bayar, bawak je pergi taman permainan percuma atau kalau tak boleh jugak bawak je anak-anak perempuan ni joging depan rumah. Main kejar kejar dengan dorang. Mesti dorang happy. Selain daripada boleh keluarkan peluh, anak perempuan mesti happy sebab kita bagi perhatian khusus kat dorang.

Di samping itu, bapa-bapa boleh selit sikit-sikit pada anak perempuan tentang adab berpakaian, jangan buang sampah merata-rata time riadah, jangan buat vandalisme time beriadah. Aku percaya dengan didikan start daripada awal ini akan tertanam dalam pemikiran anak-anak ini sampai dorang besar panjang.
Buat bapa-bapa sekelian, hargailah masa bersama anak-anak perempuan kita sementara dorang masih kecik ni sebab bila anak perempuan korang dah besar, dah kahwin pasti kita teringat-ingat ‘priceless time’ bersama ni, percayalah. Buat mak ayah yang ada anak perempuan, bagilah ruang dan peluang secukupnya untuk anak-anak bermain. Sibuk macamana pun kita, curilah sikit masa kita untuk dorang.
Sharelah kalau status ni bermanfaat agar anak-anak kita kita semua membesar bagai juara. Isteri-isteri apa lagi tag la suami tapi itulah bukan dorang baca pun, kan?
Sumber : Muhammad Yusof


‘Didik Anak Sampaikan Kebaikan’ -Surat Comel Kanak-Kanak Ini Dibalas Oleh KP Kesihatan

Dalam kita sedang menghadapi situasi sukar melawan wabak pandemic yang melanda seluruh dunia, Ketua Pengarah Kesihatan, Datuk Dr Noor Hisham Abdullah, merupakan wajah yang menjadi inspirasi ramai. Hal ini kerana tertiba katanya dan kekal tenang ketika menyampaikan informasi kepada orang ramai disenangi ramai. Malahan, baru baru ini beliau telah dinamakan sebagai antara doktor terbaik dunia oleh China Global TV Network (CGTN), berdasarkan kewibawaan beliau menangani krisis COVID-19.
Rupa-rupanya, bukan sahaja dalam kalangan orang dewasa sahaja yang ‘meminati’ kreadibilit Dr. Noor Hisham ini. Seperti yang dikongsikan di laman Facebook Mafas Hasan, seorang kanak-kanak telah menghantar surat ucapan kepada KP Kesihatan tersebut dan mendapat reaksi yang positif! Comel!

SURAT DARI LARA UNTUK KP KESIHATAN
Surat yang comel dibalas KP Kesihatan.

Sesungguhnya Ketua Pengarah Kesihatan kita seorang yang tinggi budi pekertinya, hebat adab dan santunnya, tenang tindakkannya dan tertib tutur katanya.

Sesungguhnya segala puji-pujian itu adalah milik Allah dan diberikan kepada mereka yang terpilih sahaja.
Terima Kasih Datuk Dr. Noor Hisham Abdullah dan kumpulan Frontliners kerana menjaga keselamatan kami.
DAPAT SURAT BALAS DARI KP KESIHATAN

Menerusi surat tersebut, kanak-kanak bernama Lara dan berumur sembilan tahun ini masih bersekolah di Sekolah Kebangsaan Budiman, Kuala Terengganu. Bukan itu sahaja, dia turut memberi seutas gelang getah hasil buatan dirinya untuk Datuk Dr Noor Hisham sebagai tanda penghargaan usaha bertungkus-lumus beliau memastikan Malaysia berada dalam keadaan selamat.
Sudah pakaikan ke cucu beliau.
Pastinya kanak-kanak ini bertambah seronok apabila surat yang dihantar mendapat respon dengan kata-kata yang penuh tertib.
DIDIKLAH ANAK MENULIS BENDA YANG BAIK
Bukan sahaja mendapat balasan positif dari Datuk Dr.Noor Hisham, malah tindakan comel adik ini juga mendapat reaksi positif dari ibu bapa yang lain.

Ternyata ramai yang terharu dengan bait-bait ayat yang tertulis dalam surat balasan kepada Lara. Antaranya adalah, Dr Hisham sendiri percaya bahawa Lara adalah generasi akan datang yang akan membantu membanggakan negara Malaysia. Memang inspirasi!

Sumber: Mafas Hasan, Azizul Azli Ahmad


Didik Si Manja Dengan Nilai Murni Bersama Dugro, Siap Dapat FREE Bekas Kuih Raya!

Nak membesarkan anak di zaman moden ni memang bukan mudah, sangat-sangat mencabar terutamanya ketika mereka makin membesar ni. Orang kata, nak melentur buluh, biarlah dari rebungnya.
Otak kanak-kanak ni macam span, senang menyerap setiap apa yang mereka perhati dan pelajari. Sebab tulah sejak dari kecil ibu bapa kena didik mereka dengan perkara-perkara yang baik supaya mereka membesar menjadi seorang yang berguna.

Haa..memandangkan bulan puasa pun dah dekat, elok sangat lah sambil-sambil anda melatih mereka berpuasa tu, selitkan sekali nilai-nilai murni kepada mereka. Dengar cerita, Dugro® tampil menyokong perjalanan ibu bapa untuk mengukuhkan perkembangan anak-anak dengan memperkenalkan kempen “Kukuhkan Nilai Ramadan, Kuatkan Perkembangan 360”.
Jom kami kongsikan!

Untuk pengetahuan anda, kempen “Kukuhkan Nilai Ramadan, Kuatkan Perkembangan 360″ni bertujuan untuk mengingatkan ibu bapa untuk terus melibatkan diri dengan anak-anak mereka bagi mengukuhkan perkembangan 360 si manja melalui nilai-nilai murni.
Antaranya termasuklah, membantu ibu menyiapkan juadah sahur dan berbuka, membaca doa dan mengaji Al-Quran, bersedekah, berterawih, membantu jiran, menolong ibu membakar kuih raya, menghias rumah dan macam-macam lagi.
Yelah, sebagai ibu bapa, kita mesti bangga bila melihat si manja faham dan mengamalkan nilai-nilai murni dalam diri mereka terutamanya di bulan Ramadan. Sebab itulah penting untuk memberikan mereka nutrisi yang secukupnya untuk tumbesaran mereka!
Dapatkan Bekas Biskut Raya Dugro® Buddies! Mesti si manja gembira!

Yang lagi menarik, anda juga berpeluang untuk mendapatkan Bekas Biskut Raya Dugro® Buddies secara PERCUMA dengan setiap pembelian 2 pek Dugro®. Memang comel sangat bekas biskut raya ni! Mesti anak-anak anda suka.
Jangan lupa untuk kumpulkan kesemua 3 koleksi biskut raya hari ini juga. Anda boleh dapatkan Pek Dugro® berserta bekas biskut raya di pasaraya dan kedai berhampiran seperti Lotus’s, Aeon, Aeon Big, TF Value Mart, dan banyak lagi.
Nak beli secara online di Shopee dan Lazada pun boleh!

Eh, ada lagi! Nak menang hadiah wang tunai lumayan? Jom sertai Peraduan Detik Gembira Biskut Raya Dugro®!

Haa..sempena raya yang bakal tiba nanti, pihak Dugro® nak berikan anda duit raya bernilai RM2,000 setiap seorang tau dengan Peraduan Detik Gembira Biskut Raya Dugro®!
Peraduan ni adalah hasil kerjasama daripada pihak Dugro® bersama Bakingroom by Ainie Syeema. Memang best tau resepi-resepi biskut raya susu Dugro®. Nak buat pun mudah sangat. Kalau anda nak cuba, anda boleh klik di sini. Sekali rasa, tentu suka!

Jadi, ibu-ibu, jomlah ajak si manja buat biskut raya bersama. Siapa tahu, rezeki anda dan anak untuk menang!
Anda boleh sertai peraduan ini dengan ikuti langkah-langkah di bawah:

Ajak si manja membuat biskut raya dengan menggunakan resipi daripada Bakingroom by Ainie Syeema.
Rakam/ambil gambar detik-detik bersama si manja.
Muat naik video/gambar di laman sosial anda beserta #PeraduanBiskutRayaDugro di ruangan kapsyen.

Peraduan ini berlangsung dari 1 April hingga 30 April 2022.
Pasti seronok dapat melihat perkembangan 360º Si Manja semasa membuat persiapan untuk Hari Raya. Tunggu apa lagi. Jom sertainya sekarang!
Untuk terma dan syarat sah peraduan, anda boleh klik di sini.

Dugro® NextGen NUTRI kini dengan Zat Besi Aktif!
Ramadan ini, bekalkan si manja susu Dugro® NextGen NUTRI yang mengandungi Zat Besi Aktif* serta nutrien-nutrien tertinggi** dengan pelbagai perisa yang memenuhi citarasa supaya si manja mendapat lebih nutrisi untuk tumbesaran mereka di setiap peringkat umur; iaitu 1-3 tahun, 3-6 tahun dan 6 tahun ke atas.
Manakala dengan kombinasi unik* Zat Besi Tertinggi** dan Vitamin C serta 21 vitamin & mineral, segelas susu Dugro® NextGen NUTRI hanya RM1.10. Kukuhkan imuniti untuk menguatkan lagi perkembangan 360 si manja sepanjang bulan yang mulia ini.

Susu Dugro® NextGen NUTRI ni juga didatangkan dalam perisa Asli, Madu, dan Coklat dengan rasa yang pastinya lazat! Jadi, anda boleh pilih mengikut kegemaran si manja.
*Dengan kombinasi optimum Vitamin C: Zat Besi dalam nisbah 3 & 4, dalam lingkungan yang disarankan oleh WHO untuk meningkatkan penyerapan.
**Dugro Asli dan Madu Langkah 3, 4 & 5 dan Coklat Langkah 4 &5 adalah tertinggi dalam DHA (41.8 mg- 51.2mg/100g), Kalsium dan Zat Besi berbanding jenama lain (setiap 100g), berdasarkan label produk pada Feb 2021 (harga jualan yang disyorkan kurang daripada RM30 untuk pek 900g/850g)


DidikTV Jadi Platform Membantu Pelajar Memperkasakan Budaya Ilmu

Kita sedia maklum pandemik Covid-19 yang melanda negara kini telah memberi impak yang besar kepada para pelajar terutamanya dalam proses pengajaran dan pembelajaran.
Perdana Menteri, Tan Sri Muhyiddin Yassin hari ini melancarkan saluran khusus TV pendidikan, DidikTV Kementerian Pendidikan Malaysia (KPM) bagi membantu pelajar yang tidak mempunyai akses internet yang mencukupi untuk mengikuti kaedah PdPR pada waktu sukar ini.

Ini juga dapat menerapkan nilai murni dan mewujudkan masyarakat bermaklumat. Saluran DidikTV ini akan menjadi platform memperkasakan budaya ilmu.

Bersiaran dari jam 7 pagi hingga 12 tengah malam

Bagi pengetahuan ibu bapa dan anak-anak, ini merupakan kali pertama KPM memperkenalkan saluran khusus TV Pendidikan dengan pengisian bermula dari jam 7 pagi hingga 12 tengah malam setiap hari.
Ini juga merupakan usaha berterusan KPM dalam meningkatkan akses kepada pendidikan berkualiti bagi semua murid di seluruh negara. Jadi, ibu bapa bolehlah meluangkan masa untuk menonton DidikTV bersama anak-anak anda.
Kaedah penyampaian lebih menyeluruh

Menariknya tentang DidikTV, ia dapat membantu menyelesaikan masalah PdPR terutamanya buat anda yang tinggal di kawasan pedalaman dan mempunyai masalah kemudahan peranti serta internet.
DidikTV juga menyediakan kandungan yang lebih menyeluruh dan mampu membantu guru yang kurang mahir dalam aspek teknologi terkini.
Bermula dari peringkat pra sekolah hingga tingkatan 6

Bukan itu saja, DidikTV juga akan menyiarkan program-program berteraskan kurikulum dan kokurikulum KPM.
Antaranya berita mengenai dunia pendidikan dari peringkat pra sekolah hingga tingkatan 6, program bercorak didik hibur (edutainment) serta kandungan yang dihasilkan oleh murid.
Selain itu, kandungan pembelajaran sepanjang hayat yang memberi fokus kepada nilai-nilai murni dan pembangunan karakter murid juga akan disiarkan.
Terdiri daripada kalangan guru berpengalaman

Bagi tenaga pengajar pula, mereka terdiri daripada guru-guru berpengalaman dalam bidang masing-masing supaya kualiti pengajaran yang disampaikan kepada murid adalah pada tahap terbaik.
Perdana Menteri, Tan Sri Muhyiddin Yassin berkata, “Saya percaya dan yakin ramai dalam kalangan warga pendidik kita mempunyai kemahiran dan kepakaran menyampaikan kandungan pembelajaran secara kreatif.” Ia sekaligus akan menjadikan standard pengajaran yang sama di seluruh negara.
Program ini juga membantu para pelajar terutamanya calon peperiksaan Sijil Pelajaran Malaysia (SPM) yang akan mula menduduki peperiksaan pada minggu hadapan dengan slot ‘Road to Success SPM 2020’.
Contohnya macam video dekat bawah ini.
Ikuti PdPR yang lebih efektif sekarang!
Ibu bapa serta anak-anak di rumah tidak perlu risau lagi. Anda boleh terus menonton dan alami PdPR dengan lebih efektif melalui saluran khusus DidikTV di ntv7.
Selain itu, jangan lepaskan peluang anda untuk sertai pertandingan Tonton, Rakam & Kongsi!
Nak tahu lebih lanjut, anda tengok gambar di bawah dan ikuti langkah penyertaan tersebut. Selamat mencuba dan selamat belajar semua!


DidikTV: Saluran Ntv7 Kini Jadi Hub Pendidikan, Akses Kepada Pembelajaran Berkualiti

Didik TV Kementerian Pendidikan Malaysia (KPM) secara rasminya telah dilancarkan oleh Perdana Menteri, Tan Sri Muhyiddin Yassin pada hari ini. Dengan pelancaran ini, seluruh jadual penyiaran dalam ntv7 akan dirombak mengikut kesesuaian dan memberi lalukan kepada DidikTV dari KPM yang akan bersiaran setiap hari.
Kandungan yang disiarkan ini telah diluluskan oleh KPM selaras dengan Sistem Pendidikan Kebangsaan mengikut sukatan kurikulum dan kokurikulum kebangsaan. Ia juga akan memaparkan kandungan yang dapat memperkasakan budaya ilmu, menerapkan nilai-nilai murni dan mewujudkan platform bagi masyarakat mendapatkan informasi.

KPM KOMITED SEDIAKAN AKSES PENDIDIKAN

Perubahan dalam kandungan saluran ntv7 merupakan satu sokongan drastik dalam membantu usaha KPM dalam meningkatkan akses kepada pendidikan berkualiti bagi semua murid di seluruh negara melalui capaian luas Media Prima di dalam negara dan keupayaannya dalam menerbitkan kandungan berkualiti.

Perdana Menteri ketika pelancaran itu berkata KPM sentiasa komited untuk menyediakan akses pendidikan kepada pelajar yang kini melalui Pengajaran dan Pembelajaran di Rumah (PdPR).

Kerajaan sentiasa peka dengan cabaran yang dihadapi oleh murid, guru dan ibu bapa. Sebagai salah satu inisiatif dalam mempelbagaikan sumber pembelajaran, maka KPM telah menyediakan slot TV Pendidikan di beberapa saluran. Segala usaha ini memerlukan sokongan padu dan kerjasama erat daripada semua pemegang taruh, khususnya murid, guru dan juga ibu bapa.
KANDUNGAN AKAN DISUSUN RAPI UNTUK TARIK MINAT PELAJAR

Sementara itu, Menteri Pendidikan Malaysia, Dr Radzi Jidin berkata kandungan DidikTV KPM akan disusun dengan rapi, sarat dengan pelbagai program berbentuk pelajaran yang menghiburkan bagi menarik minat pelajar.
Ilmu tak terhad hanya kepada mata pelajaran. Banyak perkara-perkara yang murid boleh belajar di DidikTV. Ada program didik hibur, program antarabangsa dan program kemahiran. Kita akan ada program wartawan kadet bagi membolehkan murid menunjukkan bakat mereka.
Kami di KPM akan berusaha menyusun supaya setiap program mempunyai manfaat yang jelas dan memberi ruang kepada murid mendapat satu pandangan dunia yang lebih menyeluruh.
Menurut Ketua Pegawai Eksekutif Rangkaian Televisyen Media Prima Berhad (MPB) dan Primeworks Studios, Dato’ Khairul Anwar Salleh berkata Buletin Didik diperkenalkan bagi memaparkan perkembangan industri pendidikan dan pencapaian cemerlang pelajar, guru dan sekolah.

Slot berita Edisi 7 dan Edition 7 digantikan dengan Buletin Didik yang akan bersiaran setiap hari, pukul 7.30 malam dan siaran ulangan pada pukul 12.00 tengah hari keesokannya. Selain aktiviti kurikulum, pelbagai kegiatan ko-kurikulum seperti sukan, kesenian dan pelbagai pertandingan turut diberikan liputan.
Di samping itu, tiga program tersedia ada iaitu Trio On Point, Topik dan [email protected] juga tidak ketinggalan untuk menyediakan kandungan yang relevan dengan dunia pelajar. Berita baik buat calon-calon SPM, ntv7 akan menambah slot waktu program popular Road To Success SPM 2020 bagi membantu mereka gerak gempur sebelum menduduki peperiksaan bermula 22 Februari ini.


Wanita Ini Kongsi Diet Untuk Kenyang Lama Sewaktu Puasa, Terutama Bagi Ibu Yang Baru Habis Pantang!

Sekarang ini, sudah menjadi amalan orang ramai pada bulan Ramadan, yang memilih untuk menjaga kesihatan tubuh badan melalui diet. Nak amalkan diet bulan puasa bukanlah mudah kerana kuantiti makanannya yang sedikit dan perlu berlapar sepanjang hari sehingga waktu berbuka.
Disebabkan itu, anda perlu mengetahui beberapa sumber makanan diet yang boleh membantu anda kenyang lama dan kekal bertenaga biarpun sedang berpuasa. Tips ini telah dikongsikan oleh Puan Wawa Shauqi, yang baru sahaja habis pantang selama 44 hari dan masih menjaga pemakanan untuk bayinya yang menyusu badan.

Baca juga: Ada Bunyi Kentut Dari Miss V, Tapi Tak Berbau? Ketahui Apa Itu Kentut Faraj!
DIET BULAN PUASA BOLEH KENYANG LAMA!

Kebetulan, hari ini adalah hari ke 44 saya berpatang. Maknanya, kebetulan puasa hari pertama esok (khamis), saya officially habis pantang.

Nervous juga. Sebab bayi masih bergantung penuh pada susu badan. Bermakna, apa yang saya makan, perlu cukup untuk saya bertahan. Dalam masa yang sama, bayi dapat nutrisi yang cukup.
Stok EBM tinggal sikit. Susu formula pun anak tak nak. Saya buat carian sikit di Google, apa diet yang boleh bantu kenyang lama. Applicable untuk semua yang berpuasa esok ye!
SUMBER DIET UNTUK BANTU KENYANG LAMA
1. MINUM BANYAK AIR PUTIH
Minum air putih kerap sewaktu berbuka.
2. ELAK KOPI, TEH & MAKANAN TINGGI GARAM
Elak kopi dan teh serta makanan tinggi garam kerana ia bersifat diuretik. Nanti haus dan cepat penat sebab ia flush out air dari badan.
3. AMALKAN DIET SEIMBANG
 Balance diet. Seimbang. Pilih makanan yang ada kesemua nutrisi yang diperlukan badan. Karbohidrat, protein, vitamins, fibre.
4. BANYAKKAN PENGAMBILAN PROTEIN

Makanan berprotein antaranya adalah telur, daging, ikan, susu, yogurt, kekacang asli dan lain-lain. Dekat Malaysia ni, nasi adalah makanan utama. Jadi ramai yang terlepas pandang untuk ambil protein yang cukup.
Protein buat kita kenyang lebih lama, sebab ia dicerna lebih perlahan. Malah ia bekalkan manfaat pada otot, tisu badan dan menyokong sistem imun.
Sebaliknya, kita makan nasi banyak-banyak dengan niat nak kenyang lama. Rupanya, lebihan karbo yang tak diguna akan bertukar jadi gula. Sedangkan protein yang berlebihan akan terus diguna oleh sel atau tisu badan.
5. KURANGKAN PENGAMBILAN GULA
 Kurangkan pengambilan gula kerana ia akan buat kita cepat sangat lapar. Makanan yang kita sangka bagus, tapi sebenarnya penuh gula seperti protein shakes, cereal, biskut, yogurt berperisa, granola bars dan banyak lagi.
6. AMBIL DIET BERSESUAIAN DENGAN TAHAP KESIHATAN
Ambil diet yag sesuai dengan tahap kesihatan. Kalau ada masalah lactose intolerance, elak susu. Kalau ada masalah kolesterol, elak daging merah dan sebagainya.
7. AMBIL BUAH DAN SAYURAN
 Buah dan sayur jangan dilupa. Ramai missed makan buah dan sayur masa bukak puasa. Dua makanan ini akan bantu kekalkan sistem pencernaan yang sihat dan penyerapan nutrisi yang baik.
Jangan lupa untuk mengikut sunnah, sahur lambat sikit. Waktu sebelum subuh tu. Semoga bermanfaat. Selamat menjalani ibadah puasa.
Sumber: Wawa Shauqi


Elak Anak Kena Ekzema, Ini Diet Seimbang Untuk Ibu Mengandung

Ibu mengandung dinasihatkan untuk sentiasa berjaga-jaga dengan pemakanan seharian supaya tidak menganggu kesihatan bayi dalam kandungan. Buat anda yang tak tahu, pemakanan ibu hamil boleh mempengaruhi kesihatan anak seperti masalah ekzema.
Masalah ekzema boleh dielakkan dengan mengelakkan beberapa jenis senarai makanan di bawah seperti yang dikongsi oleh Mizhana Padzi di laman Facebooknya. Jelasnya, walaupun tidak boleh mengubah masalah genetik seperti asma dan ekzema tetapi 30% boleh dielakkan dengan mengamalkan diet yang sihat.

Baca juga: 20 Idea Menu Berpantang Untuk Si Ibu, Semuanya Nampak Menyelerakan!
ELAK ANAK KENA EKZEMA, INI DIET SEIMBANG UNTUK IBU MENGANDUNG

– Setiap hari minum sebotol air 1.5 liter yang direndam 1 sb Al Manna Arabic Gum gred A kualiti tinggi bukan beli kilo murah-murah ya.

– Amalkan makan kimchi atau sauerkraut. Kimchi boleh beli online. Ada ramai jual yang halal dan boleh pos. Sauerkraut mudah buat je sndiri. Hiris kubis, basuh bersih. Tabur garam himalaya, masuk tupperware. Simpan peti sejuk. Nak makan nasi je ambil sesudu dua as side dishes.

– Makan kentang atau keledek sejuk yang disimpan dalam peti sejuk. Boleh rebus or goreng dulu dan simpan dalam peti sejuk. Kajian menujukkan ibu genetik ekzema boleh elakkan anak yang dilahirkan mempunyai tendency ada ekzema jika amalkan rich probiotic diet during pregnancy.
– Mommy yang makan real foods during prgnancy boleh elak tendency anak punyai masalah autoimmune sebanyak 60%. Avoid susu komersial yang ada added macam macam sintetik vitamin dan flavours.

– Avoid buah kurma melebihi 4 bji sehari. Means boleh mkn 3 biji je. Dilarang buat kudapan kurma semasa mengandung kerana tendency bayi yang dilahirkan miliki kulit alergik dan sensitif sangat tinggi.
– Avoid soya protein drinks but tempe tauhu boleh makan in moderate. Tauhu kebanyakannya ada formalin (ubat tahan mayat dari rosak)

– Avoid makanan proses, cheese jenis less than 6 months fermentation mcm mozarella and cream cheese.
– Avoid marjerin, susu pekat manis, susu cair. 3 bahan ini memang comfirm penyebab utama masalah allergies semakin meninggi di kalangan bayi sejak tahun 1997 sehingga kini.

– Avoid all fast, cheap, easy foods. Kalau that foods are so easy to get, so cheap to buy, so fast to grab, hati hatilah ada banyak ‘racun disebalik mee’ nya dan membentuk genetik tak sihat dalam tubuh anda dan bayi.
– Minum susu kambing organik boleh, preferrably up to 1 glass per day. Sebaiknya amalkan pengambilan magnesium untuk memastikan enough supply of minerals needed for both mommy and baby.

– Extra Virgin Olive oil yang dinyatakan dalam al Quran membantu pertumbuhan organ bayi dalam kandungan ibu membentuk dengan sempurna. Tapi hati hati ia hanya hanya boleh diambil selepas kandungan memasuki 3rd trimester sahaja.
Pastikan ibu hamil jaga pemakanan dan amalkan makanan yang disarankan di atas. Moga bermanfaat.
Sumber: Facebook Mizhana Padzi


“Ala.. Kamu kan mengandung, makanlah lebih-lebih sikit. Nanti lapar baby kat dalam perut tu. Patut kena makan untuk 2 orang tau. Nah, tambah lagi.”
‘Makan untuk 2 orang’ adalah antara saranan terhadap ibu mengandung yang biasa kita dengar oleh orang sekeliling. Namun sedarkah anda bahawa makan berlebihan boleh membawa banyak keburukan berbanding kebaikan kepada kehamilan.

5 Sebab Jangan ‘Makan Untuk 2 Orang’ Semasa Mengandung
Kehamilan bukanlah alasan untuk anda menggandakan kuantiti makanan yang berbanding biasa. Berikut adalah sebab kenapa ibu hamil tak digalakkan ‘makan untuk 2 orang’.
1. Pertambahan Berat Badan Mendadak

Menurut kajian yang dilaporkan oleh laman web kesihatan HealthLine, lebih separuh daripada wanita hamil menambah lebih berat badan daripada yang sepatutnya.

Ramai wanita yang tidak menyedari bahawa pertambahan berat badan ideal semasa hamil tidaklah sebanyak mana.  Berikut adalah contoh carta pertambahan berat badan yang boleh dijadikan panduan.
Sumber: slideshare.net
2. Masalah Kesihatan Ibu
Pertambahan berat badan yang mendadak ini boleh mengundang beberapa penyakit yang biasa dialami ketika kehamilan seperti pre-eclampsia, diabetes gestasi atau kencing manis, dan sakit belakang.
Penyakit ini bukan saja memberi komplikasi kepada ibu semasa kelahiran bayi, tetapi ia juga boleh membawa risiko kepada kesihatan jangka masa panjang ibu.

3. Risiko Bayi Besar
Apabila seseorang wanita mengalami pertambahan berat badan melebihi jumlah yang sepatutnya, risiko mendapat bayi besar hampir adalah hampir dua kali ganda.
Bukan itu saja, kebarangkalian mereka untuk bersalin secara pembedahan juga meningkat sebanyak 30%.
Foto Kredit: mumsandbubs.net.au
4. Masalah Kesihatan Bayi Buat Jangka Masa Panjang
Bayi besar tidak semestinya comel dan tembam, tetapi sebenarnya mereka ini lebih berisiko terhadap masalah kesihatan seperti masalah jantung dan obesiti apabila meningkatnya usia.
Dalam sebuah penelitian di Jerman, pakar mendapati bahawa kenaikan berat badan berlebihan ketika hamil meningkatkan kemungkinan anak-anak ini mempunyai berat badan berlebihan pada usia sekitar 5-6 tahun – sekalipun ibu tadi mempunyai berat badan yang ideal sebelum atau selepas bersalin.
Foto Kredit: huffingtonpost.com
5. Sukar Mendapatkan Kembali Bentuk Badan Asal
Menurut kajian tahun 2015 di Amerika Syarikat, lebih 75% wanita yang terlibat dalam survey tidak dapat kembali kepada berat badan sebelum mengandung walaupun selepas 1 tahun tempoh bersalin.
Malah, daripada jumlah tersebut, 1/3 daripada wanita ini telah termasuk kategori obesiti dan berat badan berlebihan.
Foto Kredit: weight.sdghealth.com
Hanya 300 Kalori Tambahan Diperlukan
Apabila proses kehamilan semakin berkembang, sudah tentu keperluan nutrien harian akan bertambah. Namun, apa yang perlu kita ingat adalah jumlah kalori tambahan yang diperlukan itu hanya sedikit – iaitu 300 kalori setiap hari. 300 kalori ini bukanlah banyak mana, ia bersamaan dengan sekeping roti whole grain bersama 1 sudu peanut butter saja!
Oleh itu, jangan jadikan alasan kehamilan untuk ‘main belasah’ semua makanan ya. Memang ada masanya anda akan berasa lebih lapar disebabkan stres atau hormon. Tapi sebaiknya, lebihkan fokus kepada kualiti pemakanan yang diambil kerana kini anda ‘makan untuk 2 orang’.

Sumber: HealthLine, Daily Mail & Health Status


Seronok Tengok Adibah Noor Kurus Tapi Sihat Ke Diet 6 Sudu Suapan Ni?

Baru-baru ini, kita dikejutkan dengan wajah baharu artis terkenal negara iaitu Adibah Noor yang kelihatan kurus dari bentuk badan asalnya sebelum ini. Ramai yang terpukau dengan teknik yang diamalkan oleh beliau iaitu dikatakan hanya makan 6 sudu suapan sahaja!
Namun, ada yang tertanya-tanya bahawa adakah teknik ini sihat dan terlalu drastik untuk menurunkan berat badan? Berikut merupakan penjelasan dari dietitian tentang teknik 6 sudu suapan ini supaya dapat diamalkan oleh anda yang nak turunkan berat badan.

Baca juga: Dari 90kg Ke 69kg, 12 Menu Diet Suku-Suku Separuh Wanita Ini Amalkan Memang Menjadi!
SIHAT KE DIET 6 SUDU SUAPAN MACAM ADIBAH NOOR?

Diet 6 sudu makan nasi hilang 18kg dalam masa 2 bulan, sihat ke?

1.Saya straight to the point. Boleh terjadi sebab:
– Calorie deficit yang banyak dari asal
– Water loss banyak terjadi pada awal diet dan jika tak balance muscle loss akan terjadi (ini yang buat rupa mereka yang diet extreme nampak tak sihat sebab muscle loss)
2. 6 sudu besar nasi lebih kurang 1 1/2 senduk melamine hampir sama dengan 1/4 pinggan makan (suku karbohidrat). Tapi jika dibalance dengan makan/lauk lain tiada masalah. Problem bila nasi cinonet ni, lain pun secubit jugak….

3. Aim healthy weight loss, ciri ciri:
– Tak terlalu cepat…kami dietitian akan target 0.5kg hingga 1kg seminggu…max 2kg kalau exercise dengan baik
– Kulit tak flabby (kalau flabby/gelebeh tak firm,ni warning sign tak cukup nutrient dan extreme dieting)
– Rupa masih glowing, happy, tak bad mood (satu lagi sign tak cukup zat kalau rupa nak kusam/age spots/ kedutan)
– Rasa lebih bertenaga, bukan lagi mudah penat (red flag tak cukup zat juga bila selalu bad mood, nak tidur)
4. Pastikan bawah pemantauan Dietitian / Dr
– Terutamanya yang ada penyakit. If she is feeling healthy, better dan weight loss journey dibimbing oleh yang bertauliah. Hilang 18kg dalam 2 bulan untuk wanita berbadan seperti Adibah Noor sebelum ini is possible tanpa produk overclaim…
“SERONOK TENGOK ADIBAH NOOR”
Bukan itu sahaja, menjengah ke ruangan komen, ramai yang hadir memberikan pandangan positif dan negatif terhadap perubahan berat badan Adibah Noor. Bukan itu sahaja, ada juga yang ingin mengikut jejak langkah yang apa yang diamalkan oleh beliau.

So apa pendapat anda dengan weight loss journey Madam Adibah Noor?
Sumber: Nur Hafizah M. Sobri


Dietitian Jelaskan Suplemen Bukan Untuk Naikkan Berat & Bagi Anak Pandai Tapi…

Ramai dalam kalangan ibu bapa menganggap suplemen dapat membantu menaikkan berat badan anak. Malah, masih ramai yang salah anggap fungsi suplemen dan menyalahgunakan suplemen tersebut untuk anak-anak.
Namun, menurut  Dietitian Fizah, sebenarnya suplemen yang sah mengandungi micronutrient seperti zat dan vitamin bertujuan untuk melengkapkan zat ini yang tak dapat nak ambil dengan mencukupi dari diet akibat keadaan tertentu. Justeru itu, mari baca fakta mengenai suplemen yang sebenarnya.

Baca juga: Beri Perhatian Bila Anak Buat Kebaikan, Baru Sikap Positif Makin Bertambah!
KETAHUI FAKTA MENGENAI SUPLEMEN!

SUPLEMEN BUKAN UNTUK NAIK BERAT ANAK…

‘Saya beli suplemen sebab anak tak cukup makan dari sumber real foods.’
‘Saya bagi anak suplemen nak naikkan selera makan.’
‘Saya bagi anak suplemen sebab sekarang banyak penyakit luar sana…’
‘Saya bagi suplemen ini sebab iklan kata boleh jadikan anak lebih pandai dan fokus dalam pelajaran..’

Ada ke mommies tergolong dalam kumpulan di atas?
Selepas tanya pendapat mommies di media sosial masih ramai yang salah anggap fungsi suplemen dan menyalahgunakan suplemen tersebut untuk anak-anak.
FAKTA SUPLEMEN!
Gambar hiasan: IslamItuIndah.
Berikut fakta suplemen:
Suplemen yang dijual di pharmacy yang SAH mengandungi MICRONUTRIENT seperti zat dan vitamin. Tujuannya untuk melengkapkan zat ini yang tak dapat nak ambil dengan mencukupi dari diet akibat keadaan tertentu seperti:
1. Sakit (demam, selsema, iron deficeincy anemia etc).
2. Penyakit tertentu yang memerlukan zat tersebut dalam kuantiti yang lebih contoh kanser etc.
3. Tidak boleh makan untuk memenuhi keperluan secara mencukupi contoh koma.
TAPI SUPLEMEN…
Gambar hiasan: Pa&Ma.
1. TIDAK BOLEH NAIKKAN BERAT BADAN ANAK
Suplemen mengandungi MICRONUTRIENT yang tiada kalori.
Menaikkan berat badan adalah kalori yang datang dari gabungan karbohidrat,lemak dan protein. Kalau ambil suplemen untuk tujuan naikkan berat tiada gunanya.
2. TIDAK BOLEH BERFUNGSI DENGAN BAIK TANPA REAL FOODS
Anda sentiasa focus untuk ambil vitamin C nak kuatkan immuniti tapi lupa vitamin C fungsinya apa. Ia MENYOKONG sistem immuniti tapi bukan pertahanan utama.
Nak bagi immune sistem kuat bukan saja Vitamin C tapi perlu antioksidan lain seperti Vitamin a dan E, perlu sumber Protein yang merupakan building blocks utama kulit, tisu, darah dan macam-macam lagi.
Anda ambil vitamin C tapi masih tak amalkan diet yang sihat dan seimbang vitamin C tu takkan fungsi dengan baik.
3. BUKAN UNTUK ANAK PANDAI
Gambar hiasan: Vocket.
DHA banyak dalam bentuk suplemen sekarang dan YES banyak kajian menunjukkan DHA mampu untuk meningkatkan kecerdasan otak anak.
Tapi yang utama datang dari stimulus kepada otak bukan DHA sahaja. Stimulus datang dalam bentuk:

Komunikasi.
Hands in bermain.
Problem solving (menyelesaikan masalah).
Main di luar.
Bertanya.

Anak anda makan DHA setiap hari tapi stimulus hanya datang dari gadget. Sukar untuk meningkatkan kecerdasan otak anak nanti.
Mak ayah pun tengok fon je, mana datang stimulus komunikasi.
4. TIDAK CUKUP UNTUK NAIK SELERA MAKAN
Lysine antara zat yang dikatakan boleh naikkan selera makan.
Tetapi mengikut carian kajian saya (boleh juga jika ada yang jumpa) tiada kajian terhadap keberkesanan lysine untuk meningkatkan selera makan dalam manusia. Yang ada hanya dalam haiwan.
Anak-anak akan berselera jika mereka:

Makan on time.
Aktif dan menggunakan tenaga yang diambil dari waktu makan sebelumnya.
Menu yang balanced.

Maka, zat ini masih belum dibuktikan berkesan sebagai appetite stimulant dalam manusia atau kanak kanak.
SEMUA YANG ADA DALAM SUPPLEMEN ada dalam real foods. Galakkan anak makan real foods.
ANTARA TIPS-TIPS BAGI ANAK MAKAN REAL FOOD
Gambar hiasan: SirapLimau.
1. Jangan paksa anak untuk asyik makan menu yang sama. Asyik nasi nasi nasi, kalau anak nak makan pasta silakan tapi buatlah jadi balanced.
2. Sentiasa ada buah standby.
3. Sentiasa ada air masak dalam botol standby.
4. Jauhkan/sorokkan/simpan/jangan beli sumber yang tak sihat macam jajan, chocolate, gula-gula. OUT OF SIGHT OUT OF MIND.
5. Galakkan mereka aktif main di luar.
Bila tengok gadget memanjang yes akan terbantut selera makan. Good luck mommies! Jangan asyik bergantung pada suplemen je tau.
Sekian.
Sumber: Facebook Dietitian Fizah


Dietitian Kongsi Tips Masak Sayur Ikut Warna Supaya Dapat Zat Paling Maksimum

Sayur merupakan tumbuhan yang membekalkan pelbagai nutrisi kepada tubuh badan manusia dan tumbuh dalam pelbagai jenis. Terdapat juga sebilangan individu yang  tidak gemar memakan sayur mungkin kerana faktor rasanya yang tidak selalu terasa lazat di mulut.
Namun, terdapat juga individu yang merupakan pencinta sayur sehingga tak boleh hidup tanpa memakan sayur di dalam hidangan hariannya. Justeru itu bagi mengekalkan zat sayur yang paling maksimum ketika masak, seorang dietitian telah berkongsi tips bagi mengekalkannya mengikut warna sayur.

Baca juga: 10 Makanan Ini Untuk Anak Ada Asma, Akan Nampak Perubahan Nanti!
TIPS MASAK SAYUR SUPAYA DAPAT ZAT PALING MAKSIMUM!

Lama tak bersiaran rasanya tentang diet. Pagi ni nak bagi tips masak sayur supaya dapat zat yang paling maksimum

TIPS MASAK SAYUR BUKAN BERDAUN HIJAU

Bagi sayur berwarna yang bukan berdaun hijau (contoh tomato, kentang, cendawan dan sebagainya), cara masak bagi sedap dan lebih berkhasiat adalah MASUK PADA AWAL MASAKAN.
Masuk masa awal tumis, atau awal kacau, mendidih bukan last sekali.
Ini sebab sayur tersebut ada natural MSG dan akan buat masakan lebih rasa sedap. Lagi lama masak lagi banyak natural MSG dari natural foods.
TIPS MASAK SAYUR BERDAUN HIJAU

Bagi sayur berdaun hijau (contoh sawi, kangkung, bayam etc), cara masak bagi lebih berkhasiat adalah MASUK PADA AKHIR MASAKAN.
Masuk paling sekejap, paling last, lagi fresh lagi baik.
Ini sebab sayuran begini ada water soluble minerals (seperti potassium) yang mudah hilang dalam air atau kuah dan juga hilang waktu masak suhu tinggi. Jangan masak terlalu lama untuk elak zat ni hilang.
BIASAKAN MAKAN SAYUR DALAM KUANTITI BANYAK…
Jangan lupa lepas masak ambillah separuh pinggan sayur (boleh campur macam-macam jenis yang masak, yang fresh, yang berkuah ke tak).
Tak biasa makan banyak? Naikkan sikit-sikit sampai capai target. Caiyok jom makan sayur.
#dietitianfizah #makansayur #dietsihat
Anda yang tidak suka makan sayur, boleh mula melatih diri secara perlahan-lahan kerana rugi kepada badan sekiranya tidak mempunyai zat daripada sayur. Selamat mencuba!
Sumber: Facebook Nur Hafizah M Sobri


Digelar ‘Budak Kangkung’, Modal Hanya RM10 Tanam Lebih 30kg Kangkung Depan Rumah!

Melentur buluh biarlah dari rebungnya, adalah peribahasa yang sesuai digambarkan untuk mendidik anak-anak daripada hijau muda lagi terutama dalam memupuk nilai-nilai murni dan sifat-sifat positif.
Begitulah buat si cilik yang digelar ‘Budak Kangkung’ ini, begitu setia bersemangat dan rajin untuk meneruskan hobinya menanam kangkung sejak setahun yang lalu dalam mengisi masa lapang yang ada.

Baca juga: [TERKINI] Rakyat Ada Kuasa Pilih Vaksin & Sebelum 1 Mac Perlu Ambil Dos Penggalak, Jika Tidak…
DIGELAR ‘BUDAK KANGKUNG’, MODAL HANYA RM10 TANAM LEBIH 30KG DEPAN RUMAH

Malah, si pemilik nama Muhammad Afiq Aryan Rosman, 7, turut berkongsikan hasil tanaman kangkungnya kepada jiran-jiran tetangga yang bermodalkan hanya RM10 itu.

Difahamkan pelajar Sekolah Kebangsaan (SK) Sri Keledang itu memanfaatkan waktunya dengan membaja dan menyiram kangkung di laman hadapan rumah menyebabkan kangkung ditanam hidup dengan subur.
“Cuaca panas menyebabkan saya perlu menyiram tujuh kali sehari bagi memastikan kangkung ditanam mampu membuahkan hasil memuaskan.
“Sepanjang cuti kali ini, saya dan adik hanya duduk di rumah sahaja kerana bimbang penyakit Covid-19 masih belum berakhir dan masa yang ada banyak dihabiskan dengan berkebun.
” Untuk menghilangkan rasa bosan, lebih baik masa digunakan untuk berkebun dan hasilnya bukan sahaja boleh dimakan, malah dapat diagihkan kepada jiran,” katanya ketika ditemui oleh wartawan Harian Metro di Taman Slim Permata.

Kira-kira 30 kilogram (kg) kangkung ditanam di hadapan rumahnya dikutip lalu dibersihkan sebelum dia berjalan ke rumah jiran untuk mengagihkan semua hasil tanaman terbabit.
Terdahulu, bermodalkan RM10 dia telah membeli benih kangkung pada harga RM6 dan selebihnya digunakan untuk membeli baja. Kangkung menjadi pilihannya kerana tanaman itu mudah ditanam, dijaga dan hanya disiram mengikut masa.
VIDEO PENUH:

https://media.siraplimau.com/2022/02/yt1s.com-Gelaran-Budak-Kangkung-beri-inspirasi-kepada-Aryan_360p.mp4
Sumber: Harian Metro


Digelar ‘Penghutang Dari Syurga’, Wanita Ini Tetap Bayar Hutang Walaupun Hanya Ada RM7 Sebulan

Seorang pengguna Facebook dikenali sebagai cikgu Fadli ada berkongsi satu kisah yang boleh dijadikan pengajaran dalam kehidupan. Kisah mengenai hutang ini membuka mata orang ramai agar tidak culas dalam membayar hutang yang dijanjikan sebelum ini. Keikhlasan dan kejujuran membuatkan Fadli mengelar wanita tersebut ‘penghutang dari syurga.’
Baca juga: [VIDEO] Semangat Guru Pendidikan Khas Didik Anak Murid Terima Pujian

DIGELAR ‘PENGHUTANG DARI SYURGA’, WANITA INI TETAP BAYAR WALAUPUN RM7 SEBULAN
Menerusi perkongsian itu, beliau mengelar wanita itu penghutang dari syurga kerana meskipun tiada wang yang mencukupi, dia tetap berusaha untuk membayar setiap bulan. Setiap bulan wanita itu akan membayar sekitar RM10 hingga RM20 dan hanya sekali sahaja membayar sebanyak RM50.

Penghutang dari syurga. Aku memang sangat sukar bagi orang berhutang. Tambah-tambah orang yang aku tak pernah kenal secara nyata. Hanya kepada sahabat baik yang aku sanggup halalkan jika aku mati dahulu, atau bila mereka mati dahulu.

Tapi akak ni kes special. Aku tak pernah jumpa dan kenal, Allah gerakkan hati nak bantu. May lalu, dia terdesak nak pakai duit RM210. Satu nilai yang aneh pada aku. Jarang orang berhutang nilai yang spesific, biasanya orang genabkan jumlah. Rm50 ke, rm100 ke, rm200 ke. Akak ni mohon pinjam RM210.
Biasanya memang aku tolak baik-baik setiap orang yang aku tak kenal nak pinjam. Dengan akak ni, entah macamana aku setuju saja nak bagi pinjam. Syarat aku,
“Akak bayarlah berapa pun sebulan. Asalkan bayar”.
Itu je syarat. Dan akak ni berpegang sungguh pada janji. Setiap bulan dia akan bank in kadang RM10, kadang RM20. Pernah sekali RM50, dan pernah ada bulan tak dapat bagi dia pm aku,

“Cikgu. Maaf. Bulan ni akak tak mampu bayar. Banyak pakai duit. Bulan depan InsyaAllah cikgu ya”.
Semalam, akak ni bayar RM7. Satu jumlah yang sangat-sangat ganjil orang bayar. Namun rasanya hanya banyak itu yang dia mampu. Betapa aku rasa terharu dengan kejujuran dan kesungguhan akak ni cuba melunaskan hutang. Walau cuma ada RM7, dia tetap bayar.
Tambahnya lagi, beliau juga menghalalkan sahaja baki hutang sebanyak RM103 kerana melihat kejujuran dan kegigihan wanita tersebut membayar hutang secara setiap bulan tanpa culas.
Total bayaran setakat ni, RM107. Ada lagi balance RM103. Tak apalah. Yang lebih tu aku halalkan sahaja. Kejujuran dan amanah yang ditunjukkan akak ni tidak ternilai harganya. Kalian yang pernah berhutang dengan sesiapa, tolong tiru akak ni.

Dia nekad membayar hutang dia saban bulan tanpa jemu. Jika gagal, terus pm bagitahu tak mampu dan akan sambung bulan seterusnya. Pemberi hutang akan rasa lega dan rasa selamat bila penghutang jujur begini.
Ini ada orang berhutang sampai beribu, bila sampai masa dijanjikan untuk bayar, senyap. Yang bagi hutang pula kena hubungi dulu dan minta. Bila minta, pelbagai alasan diberi. Duit tak cukup lagi lah, itu lah, ini lah. Tengok update, minum Starbucks, jalan-jalan, beli itu, beli ini bukan main lagi.
Kalau bayar sikit-sikit macam akan ni kan dah lama settle. Malu kat akak ni weh. RM7 pun dia bayar. RM10 pun dia bayar. Bila tak mampu cepat-cepat dia hubungi dan bagitahu, bukan diam.
Sumber: Facebook Mohd Fadli Salleh


Digelar ‘Tarzan Of Karachi’, Lelaki Habiskan 8 Tahun Tinggal Di Atas Pokok

Seorang lelaki berusia 28 tahun dari Pakistan dikenali sebagai Tarzan of Karachi, selepas menghabiskan lapan tahun hidupnya tinggal di dalam pondok di atas sebatang pokok di bandar itu.
Baca juga: Guru Kongsi Kisah Murid Tahun 2 Cita-Cita Nak Jadi Suri Rumah Berpendidikan Macam Ibunya

DIGELAR ‘TARZAN OF KARACHI’, LELAKI HABISKAN 8 TAHUN TINGGAL DI ATAS POKOK
Gambar – Ruptly
Hanya sekelip mata saja, Farman Ali menjadi perbualan hangat di media sosial selepas rakaman rumahnya yang luar biasa menjadi tular di media sosial beberapa minggu lalu.

Laman berita Oddity Central melaporkan, Farman hidup terlalu miskin selepas kehilangan kedua ibu bapanya. Dia tidak mampu untuk membeli apa-apa jenis perumahan konvensional.

Setelah tinggal di jalanan untuk beberapa waktu, dia memutuskan untuk membina rumahnya sendiri di atas sebuah pokok di kawasan awam supaya tidak diganggu atau dihalau.
MENYARA KEHIDUPAN DENGAN MENGAMBIL PELBAGAI JENIS UPAH
Meskipun begitu, Farman menyara kehidupannya dengan mengambil upah mencuci kereta, menyapu dan membersihkan di luar rumah penduduk serta mendapatkan barangan runcit untuk mereka.
Kebanyakan pelanggan, membayarnya dengan air sejuk dan makanan. Malah, upahnya yang sedikit masih belum mencukupi untuk menampung keperluan hariannya inikan pula untuk mendapatkan sebuah rumah yang selesa.
Baru-baru ini, agensi berita Ruptly yang menemu bual Farman melaporkan, keputusan dia menetap di atas pokok merupakan pilihan terakhir.
Gambar – Ruptly
Sebelum itu, dia pernah mengetuk pintu saudara-mara dan kenalan untuk mendapatkan bantuan. Malangnya, tiada siapa yang mahu berurusan dengan seorang lelaki miskin yang tidak mempunyai apa-apa untuk ditawarkan.
Langsung dia memutuskan untuk membina rumah di atas sebuah pokok. Rumah itu dibina daripada buluh, kayu dan pintu lama bersama kain untuk melindungi dirinya daripada tiupan angin dan rembesan hujan.
Selain memiliki katil sementara, dia juga berjaya menyediakan singki untuk mencuci muka, ketuhar kecil untuk memasak dan memanaskan air. Malah, lampu kecil berkuasa bateri dan pengecas untuk telefonnya.
Sumber: Oddity Central


Dikenakan Mengikut Kadar Beras Yang Di Makan, Tunaikan Pembayaran Zakat Fitrah Anda Sekarang!

Warga Selangor, anda dah bayar Zakat Fitrah atau belum? Kalau belum, jom sama-sama buat bayaran sekarang.
Semoga dengan perbuatan kita ini, orang disekeliling dapat bersama-sama merasai dan menikmati kehidupan yang lebih baik.

Kadar zakat selangor masih dikekalkan seperti tahun sebelumnya!

Bagi pengetahuan anda, kadar Zakat Fitrah di Negeri Selangor pada bulan Ramadan tahun 2023, bersamaan 1444 Hijrah telah ditetapkan sebanyak RM7, RM14 dan RM21 seorang.

Kadar-kadar ini ditentukan berdasarkan harga beras yang dimakan oleh pembayar zakat.
Berikut senarai kadar bayaran untuk rujukan anda.
1. Kadar RM7 –  Beras super special tempatan (Kupon berwarna hijau)
2. Kadar RM14 – Beras jenis super import, beras perang, beras pulut, herba ponni dan beras wangi (Kupon berwarna merah)
4. Kadar RM21 –  Beras jenis basmati, beras Jepun, beras merah dan setaraf (Kupon berwarna oren)
Bayar Zakat Fitrah pada Amil yang telah dilantik atau buat secara online.
Lembaga Zakat Selangor (LZS) melantik seramai 2,642 orang Penolong Amil Fitrah (PAF), 17 Penolong Amil Institut Pengajian Tinggi (IPT) dan 92 Maahad Tahfiz serta Sekolah Agama Swasta di negeri Selangor bagi memudahkan urusan pembayaran zakat.
Pastikan anda bayar zakat melalui PAF berdasarkan kad tauliah dan sijil lantikan yang disahkan oleh Lembaga Zakat Selangor.
Selain itu, Lembaga Zakat Selangor turut menyediakan Zakat On Wheels di lokasi strategik seperti di masjid, bazaar Ramadan, pasar tani, pasar raya dan sebagainya bagi memudahkan urusan pembayaran zakat.
Bukan itu sahaja, anda juga boleh membuat pembayaran Zakat Fitrah dan Zakat Harta melalui saluran-saluran online yang sahih seperti di bawah.
1. EZakatPay dengan melayari https://fpx.zakatselangor.com.my
2. Perbankan internet
3. Portal MyEg
4. Pos Online
5. Aplikasi e-dompet GoPayz dan Boost
18 cawangan Lembaga Zakat Selangor, beroperasi 7 hari seminggu.

Kini, 18 cawangan Lembaga Zakat Selangor termasuklah cawangan zakat UTC Shah Alam beroperasi selama 7 hari seminggu bagi memudahkan proses pembayaran zakat.
Waktu urusan adalah seperti berikut:
Isnin, Selasa, Rabu, Khamis & Jumaat: 8.30 pagi hingga 4.30 petang
Hari Sabtu, Ahad dan cuti umum:  9.00 pagi hingga 3.00 petang.
Oleh itu, gunakan peluang ini untuk menjalankan rukun islam yang keempat iaitu mengeluarkan zakat bagi menjamin kemaslahatan masyarakat.

Muat turun aplikasi Zakat Selangor di Google Play Store untuk versi android dan Apple App Store untuk versi iOS bagi memudahkan urusan pengiraan dan pembayaran zakat anda sekarang.


Dikenali & Berjaya Dalam Bidang Perniagaan, Ini Sebab Datuk Seri Johari Abdul Ghani Jadi Inspirasi Ramai

Sememangnya figura yang disegani dan dikenali ramai, Datuk Seri Johari Abdul Ghani adalah tokoh terkemuka dalam industri kewangan Malaysia. Seorang akauntan mengikut profesion, Datuk Seri Johari juga adalah seorang ahli politik Malaysia dan pernah menjadi Menteri Kewangan II dari tahun 2016 hingga 2018.
CITA -CITA JADI ‘BUSINESSMAN’ SEJAK SEKOLAH

Datuk Seri Johari Abdul Ghani dilahirkan dan dibesarkan di Kampung Pandan di Kuala Lumpur, dan mendapat pendidikan menengah di Sekolah Menengah Aminuddin Baki di Kuala Lumpur. Beliau melanjutkan pendidikan tinggi di Institut Teknologi MARA (ITM) dan memperoleh Diploma Perakaunan sebelum melanjutkan pelajaran dalam bidang perakaunan di United Kingdom. Di UK, beliau mendapat pengiktirafan Akauntan Bertauliah ACCA dan turut menjadi ahli Persatuan Berkanun Akauntan Bertauliah pada tahun 1988 lantas dianugerahkan Fellowship of the Chartered Association of Certified Accountants pada tahun 1993.
“Sejak zaman sekolah awal saya, sudah menjadi impian saya untuk terlibat dalam dunia perniagaan, di mana saya tidak perlu melaporkan kepada sesiapa sahaja. Saya perhatikan bahawa ciri biasa bagi ahli perniagaan adalah bahawa mereka mempunyai kelebihan dalam ‘celik kewangan’.”

Datuk Seri Johari memulakan kerjayanya di salah sebuah institusi perakaunan antarabangsa firma Peat Marwick & Co. (kini dikenali sebagai KPMG) sebagai juruaudit. Sejak kemudian, beliau telah memegang beberapa jawatan kanan dalam arena korporat dan telah membantu syarikat terkenal Malaysia.

Bukan itu sahaja, beliau tidak asing lagi dengan industri berkaitan pasaran pantas pengguna (FMCG) kerana beliau mempunyai banyak pegangan saham di KFC Holdings di mana menguruskan jenama seperti KFC, Pizzahut dan Ayamas, mengubahnya menjadi syarikat yang mempunyai pasar modal lebih daripada RM4 bilion!
E-COMMERCE JADI TUMPUAN

Datuk Seri Johari turut berkongsi pendapatnya mengenai sistem e-dagang dan pengaruhnya yang semakin meningkat pada masa kini dalam kalangan masyarakat. Dengan pandemik COVID-19 memberi kesan buruk kepada sektor runcit di Malaysia dan global, Datuk Seri Johari mengatakan bahawa e-commerce adalah platform yang dapat melengkapkan dan menyokong industri peruncitan yang nyatanya sedang berada dalam fasa yang sukar.
Katanya, jika dahulu mungkin rakyat tidak dapat menjalankan sektor peruncitan jika terjejas dengan pandemik sebegini namun sekarang sektor peruncitan sudah berkembang menjadi secara ‘online’ dan akan menambahkan lagi daya saing dalam sektor ekonomi.
Ditanya mengenai perkembangan industri 4.0, Datuk Seri Johari memaklumkan kerajaan kini berada di landasan yang tepat untuk mengembangkan industri ini namun perlu dipacu dengan lebih laju. Infrstruktur yang lengkap perlu dibina merangkumi sistem siber-fizikal, internet perkara (IoT) , pengkomputeran awan, dan pengkomputeran kognitif.
Kredit: iMoney
Tambah beliau, selagi pemain industri bergantung kepada penggunaan tenaga buruh yang terdiri daripa pekerja asing, ianya bakal melambatkan perkembangan industri 4.o. Sebagai contoh dalam industri perhotelan, ramai majikan melantik pekerja asing ekoran permintaan gaji yang rendah dari golongan ini. Secara tidak langsung menyekat penglibatan warga tempatan dalam industri ini.
Terkini, beliau juga merupakan pengasas dan menjadi Pengerusi Yayasan Bena Nusa, ditubuhkan untuk membantu mengurangkan kemiskinan bandar dan meningkatkan hasil pendidikan untuk kanak-kanak miskin bandar.


Dikurniakan 21 Orang Anak, Lelaki Ini Kongsi ‘Rahsia’ Yang Diamalkan

Anak merupakan rezeki dikurniakan oleh Allah SWT dan amanah yang perlu dijaga dengan baik. Setiap pasangan suami isteri pasti mengimpikan untuk mempunyai anak tidak kira cepat atau lambat.
Seperti kisah yang menarik perhatian warganet ini apabila dikurniakan 21 orang anak selama berkahwin dalam tempoh 42 tahun. Ternyata ada satu ‘rahsia’ yang diamalkan.

Baca juga: Disangka Dua, Rupanya Dikurniakan Kembar Tiga!
DIKURNIAKAN 21 ORANG ANAK, LELAKI INI KONGSI ‘RAHSIA’
Abdullah, 74, dari kampung Tok Raja, Jertih mempunyai 21 anak hasil perkongsian hidup dengan Aisyah Ismail, 61, sejak 42 tahun lalu namun, lima daripada 21 anaknya yang kini berusia 17 hingga 42 tahun, itu meninggal ketika kecil.

Laporan Harian Metro menyatakan, dia mengamalkan amalan pemakanan sihat sejak muda selain menjalani pekerjaan yang menggunakan tenaga seperti membajak sawah, mengambil upah menebang pokok dan pekerjaan buruh yang lain.

 “Saya hanya jaga pemakanan dan mengamalkan petua menelan segumpal nasi berserta selawat sebelum makan untuk mengekalkan kesihatan tenaga batin.
“Apabila kita jaga pemakanan, kerja kuat pasti tubuh pun sihat selain amalan dan petua orang-orang tua untuk mengekalkan kesihatan tenaga batin.
“Ulam-ulaman adalah paling penting dalam setiap hidangan saya. Paling saya gemari ialah ulam raja, pucuk ubi kayu dan pucuk pegaga.

“Segala ulaman memang wajib dalam setiap hidangan dan isteri memang sedia maklum mengenainya serta sentiasa menyediakannya untuk saya,” jelasnya.
Meskipun mempunyai anak ramai satu perkara mencabar namun ia tidak sukar buat mereka kerana saling bertolak ansur dan bergantung harap sepenuhnya kepada Allah.
“Ramai yang tak berani beranak ramai kerana bimbang tidak mampu membiayai perbelanjaan anak-anak ketika masih kecil dan bersekolah. Saya tidak nafikan mempunyai anak sehingga 16 orang pada satu-satu masa dan semua masih belajar memang mencabar.
“Banyak pengalaman pahit dan manis yang dilalui dalam membesarkan anak-anak. Bagaimanapun, janji Allah mengenai rezeki yang ditetapkan untuk setiap anak tidak pernah dimungkiri,” ujarnya.
Menurut datuk yang mempunyai 16 menantu dan lebih 50 cucu ini, anak-anaknya pernah ke sekolah tanpa membawa wang namun ia tidak sampai tahap mereka kebuluran.

“Setiap anak datang dengan rezeki masing-masing dan ia tidak perlu diragui, walaupun berkerja buruh dan berpendapatan kecil namun rezeki anak tetap ada.
“Anak-anak ialah magnet rezeki untuk sesebuah keluarga, jika dahulu saya dan isteri mengalami kesukaran membesarkan anak-anak tetapi sekarang semua anak memberi kesenangan kepada kami,” katanya.
Sementara itu, Aisyah berkata, peranan ibu sangat penting dalam membesarkan anak-anak kerana suami sibuk mencari rezeki untuk keluarga.
“Alhamdulillah, dahulu kami susah membesarkan anak-anak dalam keadaan kemiskinan tetapi berkat kesabaran sekarang Allah bagi kemudahan kepada kami,” tambahnya.
Sumber: Harian Metro


Dilabel ‘Lembik’, Wanita Nangis Breakdown Jaga Anak Di Rumah Dapat Sokongan Ramai

Siapa cakap menjadi seorang surirumah itu merupakan perkara yang mudah? Ramai yang tidak tahu bahawa menjadi surirumah sebenarnya memerlukan kita mempunyai tahap mental dan fizikal yang tinggi. Namun, masih ramai yang memandang remeh akan rutin ini dan ada juga yang melabelkan ibu yang penat menjadi surirumah adalah ‘lembik’!
Baca juga: [VIDEO] Jiran Suka Sidai Baju Di Pagar Macam Rumah Sendiri, Geram Tengok!

DILABEL ‘LEMBIK’, WANITA NANGIS BREAKDOWN JAGA ANAK DI RUMAH DAPAT SOKONGAN
Baru-baru ini viral di laman media sosial selepas seorang wanita dan ibu ini berkongsikan video memaparkan hakikat menjadi seorang surirumah. Walaupun seronok dapat melihat si manja membesar di depan mata, namun penjagaan emosi dan fizikal juga amat penting bagi memastikan para ibu ini berada pada tahap mental yang sihat. Nampak mudah menjadi surimah namun realitinya hanya mereka sahaja yang tahu.

View this post on Instagram

A post shared by Bunga Ayu Dewi (@bungaaayu)

Namun, ada juga dalam kalangan warganet yang berpendapat berbeza. Kecoh di laman media sosial menerusi posting berkenaan apabila seorang lelaki tampil mengatakan bahawa wanita yang sering merungut dan memaparkan video menceritakan mengenai kesedihan menjaga anak-anak secara sendiri ini sebagai ‘lembik’. Bukan itu sahaja, dia turut melabelkan bahawa kaum ibu ini juga hanya ingin mendapat populariti menerusi tontonan video sahaja.

Tampil saudara Khairul Abdullah di laman Facebook menepis sama sekali pendapat berkenaan dengan mengatakan bahawa kita tidak berada di tempat orang yang mengalami kesusahan tersebut. Posting ini juga mendapat reaksi yang positif dalam kalangan ibu yang bersetuju dengan apa yang disuarakan, lantas tidak menyokong segala perkara negatif iaitu budaya maki hamun yang diperkatakan.
Bang, kita ni manusia, semua tak sama.
Untunglah mak kau chill sahaja beranakkan kau dan adik beradik kau. Aku ada tengok mak orang lain yang depress, yang meroyan sebab anak-anak ni. Nasib diorang tak baik sama macam mak kau. Semua orang ada cabaran masing-masing dalam membesarkan anak-anak. Kau kalau hadap anak-anak 24jam sehari 7 hari seminggu dan 365 hari setahun, kalau takde sekelumit pun rasa stress memang kau power lah.

Aku lelaki yang gagah perkasa ni pun selalu stress, selalu depress sampai anxiety attack sampai masuk sepital bagai, punya stress sebab 24jam kerja aku urus anak-anak bersendirian.Bukan senang weh urus anak-anak kecil. Kau buatlah sendiri semuanya 24 jam sehari selama 3 bulan cukuplah dan baru kau tahu langit tinggi rendah. Di zaman media sosial ni, orang nak meluah. Biarlah dia. Dia penat, dia stress maka dia luah. Kau kalau ada tips, kau bagi tips kat dia untuk dia tangani stress atau depress dia tu. Kalau kau tak boleh bantu kau doakan.

Kalau kau rasa meluat, kau tutup, tak payah tengok. Kau pergi tolong bini basuh berak anak atau lipat kain lebih bagus. Tapi bukan maki hamun dan doa buruk macam gitu. Cuba orang cakap gitu kat bini kau. Kau rasa? Hmmmm. Budaya maki hamun orang Melayu Islam ni sangat kritikal. Dah macam takde agama. Haishhh.
Sumber: Bungaaayu, Khairul Abdullah


Dilahirkan Kembar Siam Tapi Miliki 4 Kaki, 4 Tangan & 2 Kepala. Ajaib!

Pakar perubatan di New Delhi terkejut apabila seorang wanita berjaya melahirkan sepasang bayi kembar siam yang mempunyai empat tangan, empat kaki dan dua kepala, namun melekat pada badan yang sama.
Ibu mereka, Jitendra Nayak, 23, dikejarkan ke hospital pada 6 Oktober selepas mengalami kesakitan dan dimasukkan ke kecemasan untuk prosedur kelahiran.

Baca juga: Bayi Usia 3 Bulan Maut Dipukul Bapa Kerana Enggan Minum Susu
DILAHIRKAN KEMBAR SIAM TAPI MILIKI 4 KAKI, 4 TANGAN & 2 KEPALA. AJAIB!

Walaupun imbasan yang dijalankan sebelum bersalin sudah mendedahkan keadaan tidak normal dua bayi itu, doktor masih terkejut dengan kelahiran mereka.

Menerusi video klip tular di media sosial, kedua-dua bayi itu kelihatan tidur nyenyak tetapi agak sedikit sukar untuk bernafas kerana dada tunggal mereka bergerak masuk dan keluar pada kadar yang berbeza.
Menurut laporan Mirror UK, bayi kembar siam itu dilahirkan di sebuah hospital swasta terletak di bandar Merta, daerah Nagaur. Bayi tersebut dilaporkan sihat tetapi kes yang jarang berlaku seperti ini biasanya mempunyai jangka hayat yang rendah.
Sekadar gambar hiasan
Untuk mengelak daripada bertembung antara satu sama lain, kedua-dua kepala mereka condong sedikit ke belakang walaupun badan bercantum.
Bayi kembar siam itu dibawa ke hospital Jodhpur AIIMS (Institut Sains Perubatan Semua India) untuk rawatan lanjut dan akan menjalani pelbagai jenis ujian termasuk imbasan Pengimejan Resonans Magnetik (MRI) dan imbasan tomografi berkomputer (CT Scan).
Selepas ujian tersebut selesai dan keputusan diketahui, mereka akan menentukan sama ada badan kembar itu boleh dipisahkan menerusi kaedah pembedahan.
Sumber: Mirror UK


Dilamar Jejaka Arab, Wanita Terima Wang Hantaran RM300K!

Bagaikan bulan jatuh ke riba. Itulah peribahasa yang sesuai digambarkan untuk seorang wanita ini yang berasal dari Konawe Selatan, Sulawesi Tenggara apabila dia dilamar oleh jejaka dari Arab Saudi, Ahmed dan menerima mas kahwin sebanyak satu bilion rupiah (RM300,000). Memang meriah!
Baca juga: Guru KAFA Didakwa Hempas Murid Hingga Patah Kaki Sebab Lambat Ambil Al-Quran

WANITA TERIMA HANTARAN RM300K!

Wanita berkenaan yang merupakan seorang doktor pada awalnya diberi mas kahwin berjumlah 1.5 bilion rupiah (RM450,000). Difahamkan, pasangan tersebut mempunyai kelulusan doktor dari Fakulti Perubatan di China.

Menurut bapa wanita berkenaan, detik perkenalan antara anaknya dan jejaka Arab itu bermula ketika mereka sedang belajar di China dan mereka sudah berkenalan selama empat tahun.

Meskipun, pada awalnya wanita terbabit berasa ragu-ragu dengan hubungan mereka, namun ia mula berubah apabila Ahmed bersungguh-sungguh ingin mengahwininya. Dengan berkat kesungguhannya itu, akhirnya dia berjaya meyakinkan wanita yang dicintainya itu untuk menerima lamaran.
INISIATIF DARI PIHAK LELAKI

Dalam pada itu, bapa wanita terbabit mendedahkan nilai mas kahwin anak perempuannya bukanlah berjumlah 1.5 bilion rupiah (RM450,000) seperti yang tular di media sosial, namun hanyalah satu bilion rupiah (RM300,000) sahaja.
Walau bagaimanapun, mas kahwin itu adalah atas inisiatif daripada pihak lelaki sendiri dan Ahmed turut menyatakan bahawa dia sudah bersedia untuk memberikan mas kahwin sebanyak itu.
Majlis pernikahan pasangan sama cantik sama padan itu diadakan di kediaman keluarga pengantin perempuan di Desa Montaha, Kecamatan Angata. Pengantin lelaki yang berasal dari Jeddah itu perlu menguruskan proses pendaftaran pernikahan di Kedutaan Besar di Jakarta dan keluarganya juga perlu menguruskan visa semasa majlis pernikahan.
Sumber: Tribunnews


Walaupun Mak Ayah Tak Kisah, Jangan ‘Hambakan’ Mereka Untuk Jaga Anak Kita. Ini 5 Sebabnya

“Lecehnya pengasuh aku ni. Baru hantar anak 2-3 bulan, nak cutilah, nak suruh datang ambik awallah, minta bayar lebihlah. Macam-macam karenah. Senang aku minta mak ayah aku jaga je senang. Baik bagi mak bapak duit daripada bagi orang lain.”
Zaman sekarang ini, lelaki perempuan dah bekerja. Disebabkan itu, isu penjagaan anak menjadi suatu cabaran bagi mereka yang tidak mempunyai banyak pilihan. Ada juga yang fobia dan memang jenis tak percaya pada orang luar untuk jagakan anak.

Salah satu jalan penyelesaian yang memudahkan adalah meminta mak ayah kita untuk tolong menjagakan anak. Ada banyak sebabnya kita patut mempertimbangkan keputusan tersebut dengan lebih mendalam.
5 Sebab Jangan ‘Gunakan’ Mak Ayah Sebagai Pengasuh Anak Kita
Tak dinafikan sesetengah orang tua memang tak kisah menjaga cucu kerana berasa sunyi dan ingin meluangkan masa senggang mereka. Namun begitu, ada beberapa sebab kenapa kita tak digalakkan untuk menjadikan mak ayah sendiri sebagai pengasuh anak-anak kita.

1. Mak Ayah Tak Sampai Hati Nak Menolak
Pertama sekali, mungkin mereka sendiri keberatan untuk menjaga cucu walaupun mereka tak pernah cakap begitu. Bayangkan saja tubuh mak ayah kita yang sudah tua. Makin banyak penyakit datang bertandang. Sudahlah kita tak ambil tahu tentang penyakit dan ubat-ubatan mereka, ini pula mahu menambah lagi beban pada mereka.

Takkan tak faham, anak-anak kita aktif dan banyak ragamnya – kalau kita yang menjaganya pun dah rasa penat, mereka apatah lagi. Namun hati mak ayah biasanya lembut. Sebolehnya mereka tentulah mahu menggembirakan anak cucunya. Tak sampai hati nak cakap ‘tak nak’!
Foto Kredit: masterfile.com
2.  Beri Peluang Untuk Mereka Fokus Beribadah
Siapa kata mak ayah tak ada aktiviti sendiri bila duduk di rumah? Kalau boleh, mereka nak luangkan lebih banyak masa untuk beribadah, pergi berjemaah di masjid dan mengikuti majlis-majlis ilmu. Ada yang suka pergi melancong, memasak, bertukang, dan sebagainya. Bila ada masa terluang, banyak juga kerja rumah yang perlu diuruskan sehari-hari.
Walaupun mak ayah dah bersara dan duduk di rumah tanpa berbuat apa-apa, biarkanlah mereka. Mungkin itulah yang mereka idamkan daripada hasil kerja keras selama ini. Sejak dulu mak ayah dah penat mengasuh dan membesarkan kita adik-beradik, berilah peluang untuk mereka ‘bersara’ juga.
Foto Kredit: globalpost.com
3. Mak Ayah Berhak Diberi Nafkah, Bukan Upah
Sama ada mengupah mereka atau tidak, itu soal lain. Ibu ayah kita berhak mendapat nafkah daripada anak-anak sekiranya mereka berada dalam keadaan memerlukan dan anak-anak pula berkemampuan.
Jadi penting untuk kita faham di sini bahawa kita sebagai anak sememangnya patut menjaga kebajikan mak ayah tanpa mengenakan sebarang syarat; seperti menggajikan mereka kerana menjagakan anak-anak kita.
Foto Kredit: mamamia.com.au
4. Mereka Susah Nak Beritahu Kalau Ada Apa-apa Yang Tak Kena
Dah menjadi lumrah datuk dan nenek tentu akan manjakan cucu, lebih-lebih lagi yang rapat dengan mereka.
Berbeza dengan pengasuh, mereka yang mempunyai pertalian darah ini mungkin lebih sukar menegur jika ada sebarang kesilapan. Takut-takut tersilap cakap boleh buat merajuk, tak bertegur sapa, dan timbul salah faham. Biasalah kalau ada orang marah anak kita, mesti ‘sentap’ juga kan?
Foto Kredit: 123rf.com
5. Kita Patut Belajar Berdikari
Akhir sekali, berundinglah sesama suami isteri dan cuba selesaikan masalah ini sendiri tanpa melibatkan mak ayah. Kalau sementara, boleh dimaafkan juga. Tapi, jangan sampai mengambil kesempatan terhadap kebaikan mereka.
Belajarlah berdikari dan uruskan keluarga sendiri. Apa salahnya upah orang gaji kalau semua pengasuh tak ‘ngam’ dengan cara kerja kita. Taska pun dah banyak yang buat perkhidmatan penjagaan anak sampai ke petang. Zaman sekarang, dah banyak medium yang meluas boleh digunakan untuk mencari perkhidmatan asuhan yang berkualiti.
Jadi, jangan gunakan alasan demi alasan untuk membebankan ibu ayah untuk menjaga anak-anak kita.
Foto Kredit: online.shorter.edu
Memang Mak Ayah Tak Akan Cakap Apa-apa….
Di kala kita suami isteri sibuk mengejar kerjaya dan mengumpul harta, jangan lupa bahawa ada bahagian kita untuk berbakti terhadap ibu bapa. Ya, mungkin kita memberi mereka ‘upah’ yang lumayan untuk menjagakan anak-anak kita, tapi adakah itu yang mak ayah kita mahu? Adakah mereka benar-benar rela dan mahu membuat kerja-kerja sedemikian di usia yang lanjut begitu?
Dek kerana sayangkan anak, mak ayah menurut saja permintaan kita walaupun mereka sendiri rasa terbeban. Sedar tidak sedar, kita menjadi ‘Tuan’ mereka hingga kita lupa terhadap tanggungjawab kita untuk berbelas ihsan kepada mereka.
Jadi, jangan buat tak ‘faham’ saja, cubalah prihatin terhadap keperluan mak ayah kita!


Dimarah Sebab Suka Melukis, Kanak-Kanak Ini Akhirnya Dijemput Jadi Tukang ‘Doodle’ Kafe

Setiap kanak-kanak dilahirkan dengan bakat yang berbeza-beza. Melukis merupakan antara salah satu bakat kanak-kanak dan juga aktiviti yang boleh mengekspreskan perasaan mereka. Seperti kanak-kanak lelaki ini yang meminati lukisan doodle dijemput untuk menghasilkan seni lukisannya di sebuah restoran di England.
SELALU KENA MARAH SEBAB SUKA MELUKIS
Seorang kanak-kanak lelaki berumur 9 tahun kerap dimarah cikgu kerana selalu melukis lukisan doodle di dalam kelas. Walau bagaimanapun, ibu dan bapa Joe terus menyokong minat anaknya itu dan disebabkan itu, mereka menghantarnya ke kelas melukis selepas tamat waktu persekolahan.

Menurut Greg, bapanya, Joe dan kembarnya, Jesse suka dan minat dalam seni doodle ini dan mereka di daftarkan masuk ke sekolah ketika mereka berumur 4 tahun.

DIJEMPUT UNTUK MELUKIS DI DINDING RESTORAN

Guru Joe mula suka dan sedar dengan bakat anak murid itu lalu kongsi hasil seni Joe di akaun instagram miliknya. Sejak dari itu, hasil lukisan doodle budak lelaki tersebut mendapat perhatian pemilik restoran ‘Number 4’ di Shrewsbury, England. Joe diminta untuk mencurah kreativitinya itu pada dinding restoran tersebut.
AMBIL MASA KURANG 12 JAM UNTUK SIAPKAN DOODLE

“Mereka ingin Joe gunakan dinding utama restoran mereka untuk hasil lukisan doodlenya. Saya juga telah memberitahu Joe dan dia sangat teruja dan menggunakan peluang sebaiknya” kata bapa Joe. Greg juga memberitahu Joe mengambil masa selama lebih kurang 12 jam untuk menyiapkan lukisan doodle pada dinding restoran itu. Joe kini dikenali sebagai ‘The Doodle Boy’.
Hebatnya adik ni!

“Saya sangat berbangga dengan pencapaian Joe, tambah-tambah orang luar percaya dengan bakatnya dengan mengambil Joe untuk mencantikkan tempatnya.” tambah Greg lagi.
Sumber: The Doodle Boy


Patutlah Selalu Batuk & Selsema, Rupanya Tompok Hitam Di Dinding Rumah Ini Puncanya!

“Bila tengok dinding rumah aku ni baru perasan ada banyak hitam dab ‘berkerak’, kenapa eh?
Mungkin anda yang sudah mendiami rumah selama lebih dari 10 tahun akan mengalami situasi seperti ini. Mendapati syiling atau dinding rumah anda mempunyai tompok hitam dan kelihatan seperti bekas tangki air pecah adalah perkara yang tidak boleh dipandang remeh. Kalau anda perasan, ahli keluarga anda sering mengalami batuk dan selsema walaupun tidak kira waktu.

Mungkin tompokan hitam di dalam rumah ini adalah penyebabnya. Tapi kenapa?
DEKAT RUMAH ADA DINDING HITAM TAK?

Lihatlah di siling dan dinding pejabat atau rumah anda. Ada nampak tompok tompok hitam berdebu yang berkumpul? Ya,itu adalah KULAT. Kulat di dinding dan siling biasanya berlaku akibat persekitaran yang lembab akibat kebocoran bangunan atau sistem pengudaraan yang tidak lancar. Bukan sekadar kulat, sebenarnya ia mendatangkan pelbagai kesan buruk kepada kesihatan.

Spora halus yang di bebaskan oleh kulat ini boleh di sedut masuk ke paru paru dan menyebabkan iritasi dan radang kepada saluran pernafasan. Ia boleh mengakibatkan hidung berair dan tersumbat, bersin, batuk, sesak nafas dan nafas berbunyi. Sekiranya tidak di bersihkan, pendedahan secara berterusan boleh mengakibatkan fungsi paru paru terjejas dan mengkibatka masalah kronik seperti astma. Bagi yang sememangnya menghidap astma atau lelah, mereka akan mengalami gejala yang lebih kerap dan serius. Tanda tanda lain bagi kehadiran kulat termasuklah bau yang kepam, kesan air, kesan meruap dan cat dinding mengelupas.
Bolehkah kulat ini di cegah?

1. Pastikan pengudaraan yang sesuai di dalam bangunan terutamanya bahagian yang lembab dan gelap seperti tandas, bilik membasuh dan dapur.
2. Pastikan sistem saliran air di bumbung lancar dan tidak melimpah
3. Bersihkan kulat tersebut menggunakan sabun dan air. Jika kulat masih tumbuh, boleh gunakan peluntur.

Apa yang penting, cari punca yang menyebabkan pertimbuhan kulat tersebut dan perbaiki punca tersebut. Jika bahan berfabrik di tumbuhi kulat dan sukar untuk di bersihkan, anda mungkin tiada pilihan lain selain membuang bahan tersebut.
Sumber: Public Health Malaysia


Dipanggil Lelaki Tak Dikenali, Dua Murid Hampir Jadi Mangsa Culik Di Luar Pagar Sekolah

Di Gua Musang, Kelantan, dua pelajar sekolah rendah hampir diculik oleh dua lelaki dalam kejadian di hadapan sebuah sekolah dalam tempoh dua hari berturut-turut minggu ini.
Kejadian pertama berlaku kira-kira jam 5 petang pada Isnin lalu dan melibatkan murid perempuan tahun empat selepas Kelas Asas Fardu Ain (KAFA).

Baca juga: Bapa Bakar Anak Hidup-Hidup Sebab Tak Siapkan Kerja Sekolah
DIPANGGIL LELAKI TAK DIKENALI, DUA MURID HAMPIR JADI MANGSA CULIK
Sekadar gambar hiasan

Menurut Ketua Polis Daerah Gua Musang, Superintendan Sik Choon Foo berkata, kejadian kedua pula berlaku di lokasi dan waktu sama tetapi membabitkan murid lelaki tahun satu pula, lapor Kosmo Online.

“Kedua-dua murid terbabit dipanggil oleh dua lelaki yang tidak dikenali untuk menaiki kenderaan mereka. Dalam kejadian pertama Isnin lalu, dua lelaki terbabit didakwa menaiki kereta jenis Perodua Kancil berwarna putih yang berada di seberang jalan telah memanggil murid perempuan itu,” ujarnya.
Kejadian kedua pula difahamkan dua lelaki itu menaiki kereta Perodua Myvi berwarna kelabu dan bertindak memanggil seorang murid lelaki. Pelajar lelaki itu tidak menghiraukan panggilan berkenaan dan beredar.

Pihak polis akan membuat rondaan di kawasan sekolah berkenaan ketika waktu tengah hari semasa sesi persekolahan tamat dan petang iaitu selepas KAFA.
Siasatan lanjut masih dijalankan dan pihak polis berharap ibu bapa dapat mengambil anak masing-masing tepat pada masanya selain menasihatkan anak mereka tidak bermain di luar pagar sekolah.
Sumber: Kosmo Online


Kena Patuk Ular, Usah Panik & JANGAN Sedut Bisa! Ini Yang Anda Perlu Buat

“ALAMAK! Ada ular kena lari, risau dipatuk ular pula kang!”
Sememangnya kita sedar dengan kewujudan dan betapa bahayanya sejenis haiwan yang dipanggil ular ini. Bukan sahaja mempunyai bentuk yang menyeramkan, menggelikan bagi anda yang merupakan ophidiophobia, malah haiwan ini merupakan haiwan berbisa!

Mungkin dalam situasi tertentu seperti anda melakukan ekspedisi dalam hutan, memang mempunyai potensi tinggi untuk bertemu dengan ular dan dipatuk olehnya. Jadi, jika dipatuk ular apa yang anda harus lakukan? Jangan anggap perkara ini tidak penting kerana anda perlu bersiap sedia!
Jika dipatuk ular, ini adalah apa yang anda perlu lakukan

1.Cari bantuan dengan segera !

2. Bersihkan luka dan beri tekanan bila membalut
3. Kurangkan bergerak
4. Segera naiki ambulan dan dapatkan antitetanus dan antivenom (bukan antivaksin)
Selain itu, ada juga perkara yang dilarang jika dipatuk ular :
1. Jangan sedut bisa
2. Jangan sekat salur darah
3. Jangan naikkan luka melebihi paras jantung (contoh: letak kaki atas bantal)
4. Jangan beri ubat tahan sakit aspirin atau ubat tradisional

Namun, harus diingat ular juga ada yang berbisa dan tidak berbisa! Menurut petikan artikel dari Hello Doktor, pakar turut menyenaraikan beberapa jenis ular yang dikategorikan berbisa dan tidak berbisa. Antaranya:
Ular berbisa
-Ular Karang
-Ular Katam
-Ular Kapak
-Ular Tedung
-Ular Laut
Ular tidak/ kurang berbisa
-Ular Lidi
-Ular Daun
Pun begitu, adalah tidak wajar untuk kita semua mengambil risiko mendekati haiwan ini hanya kerana ia tidak atau kurang berbisa. Jadi, sila cuba untuk jauhinya dan segera bertindak jika sedang / telah dipatuk !
Sumber: Twitter Dr.Samhan, Hello Doktor


Dirogol Beramai-Ramai Setelah Ibu & Anak 6 Tahun Diumpan Tumpang Kereta

Seorang wanita dan anak perempuannya yang berusia enam tahun didakwa telah dirogol dalam kereta oleh sekumpulan lelaki yang telah menawarkan untuk menumpangkan mereka di Roorkie, India.
Polis memaklumkan bahawa kejadian itu berlaku ketika mereka sedang dalam perjalanan pulang dari Piran Kaliyar pada waktu malam sebelum bertembung dengan sekumpulan lelaki yang menawarkan untuk menghantar mereka pulang ke rumah dengan selamat.

Baca juga: Doktor Psikologi Kongsi Cara Mudah Nak Tidur Malam
DIROGOL BERAMAI-RAMAI SETELAH IBU & ANAK 6 TAHUN DI UMPAN TUMPANG KERETA

Superintendan Polis (Luar Bandar) Pramendra Doval berkata, rakan-rakan pemandu tersebut turut berada dalam kereta pada ketika itu.

Menurut laporan yang diterima, suspek dan rakan-rakannya didakwa telah merogol wanita itu dan anak perempuannya di dalam kereta yang sedang dipandu dan kemudiannya meninggalkan mereka berhampiran dengan sebuah terusan.
Wanita itu walau bagaimanapun berjaya hadir ke balai polis pada tengah malam dan menceritakan kejadian itu kepada polis.
Menurut polis, wanita itu tidak dapat memberitahu dengan tepat berapa ramai jumlah lelaki di dalam kereta itu.
Polis menyatakan bahawa kedua-dua mangsa telah dirawat di Hospital Awam Roorkee, dan hasil pemeriksaan yang dilakukan mengesahkan bahawa mereka telah dirogol.
Pihak polis turut memberitahu bahawa pihak mereka kini telah memfailkan kes tersebut dan akan mula mencari kesemua tertuduh walaupun masih belum dapat mengesan mereka.
Sumber: ndtv.com


Disamun & Dibunuh, Tular Video Menyayat Hati Anak Menangis Sebelah Mayat Ibu

Satu video tular di media sosial semalam memaparkan seorang kanak-kanak dilihat sedang menangis di sisi mayat seorang wanita dipercayai ibunya.
Kejadian itu berlaku di Kampung Titingan, Tawau kira-kira jam 7 malam dan difahamkan wanita berkenaan disamun sebelum lehernya dikelar menggunakan pisau atau objek tajam.

Baca juga: Ibu Maut Dipijak Kawanan Gajah Liar Di Kawasan Rumah
TULAR VIDEO MENYAYAT HATI ANAK MENANGIS SEBELAH MAYAT IBU

Mangsa dan anaknya berusia satu tahun dalam perjalanan ke rumah kakaknya yang terletak kira-kira 300 meter dari rumah sewanya.

Menurut Timbalan Ketua Polis Daerah Tawau, Superintendan Champin Piuh, pihaknya menerima panggilan mengenai kejadian itu pada jam 7.26 malam, lapor Sinar Harian
“Sebaik tiba di lorong yang gelap, mangsa dipercayai disamun dan mangsa cuba melawan. Rantai leher serta subang dipakainya hilang,” ujarnya.
Siasatan masih diteruskan untuk mengesan suspek dan kes disiasat di bawah Seksyen 302 Kanun Keseksaan. Orang ramai yang mempunyai maklumat tentang kejadian ini boleh memaklumkan kepada bilik gerakan IPD Tawau untuk tindakan seterusnya.
Sumber: Sinar Harian


Disangka Dua, Rupanya Dikurniakan Kembar Tiga!

Setiap pasangan suami isteri pasti mahu dikurniakan cahaya mata sebagai tanda kasih antara mereka. Kehadiran cahaya mata sememangnya memberi sinar dalam kehidupan bekeluarga.
Itulah yang dirasakan oleh ejen hartanah, Mohamad Safwan Abd Rahim dan pasangannya, Nurul Farhana Fatin Salim apabila dikurniakan bayi lelaki kembar tiga setelah tiga tahun penantian.

Baca juga: Kerana Pembawakan Bayi, Wajah Berubah Ketika Hamil Tapi Suami Tetap Puji Setiap Hari
DISANGKA DUA, RUPANYA DIKURNIAKAN KEMBAR TIGA
Menerusi laporan Harian Metro, kisah kembar tiga diberi nama Idlan, Izhan, dan Ilhan atau gelarannya ‘The Antriplets’ itu mendapat perhatian ramai selepas Mohamad Safwan, 31 memuat naik video bayinya di TikTok dengan rata-rata netizen memuji kecomelan mereka.

Mohamad Safwan yang menetap di Johor Bahru itu berkata, dia dan Nurul Farhana, 29, mendirikan rumah tangga pada 14 Disember 2018 selepas dua tahun berkenalan.
“Selepas bergelar suami isteri, kami menjalani kehidupan rumah tangga seperti biasa, sama seperti pasangan lain.
“Setiap pasangan tentu mahukan anak tetapi kami tidak tertekan malah sering luangkan masa bersama termasuk pergi bercuti kerana percaya dengan rezeki yang sudah ditetapkan, cuma cepat atau lambat saja.
“Masuk tahun kedua perkahwinan, sudah ad a orang sekeliling bertanya soal zuriat tetapi kami tidak kecil hati kerana anggap pertanyaan itu perkara biasa. Lagipun, kami tidak hanya berdiam sebaliknya ada berikhtiar termasuk ke Lembaga Penduduk dan Pembangunan Keluarga Negara (LPPKN) bagi memeriksa tahap kesuburan,” jelasnya.

Menurut Safwan, doktor mengesyorkan dia dan pasangan untuk mengambil ubat, mengubah cara pemakanan dan tabiat gaya hidup. Dia cuba mendengar nasihat doktor dengan berhenti merokok.
“Saya juga cuba dengar nasibat doktor untuk berhenti merokok walaupun hakikatnya seorang perokok tegar. Usaha itu membuahkan hasil kerana tiga bulan kemudian, isteri disahkan hamil.
“Awalnya, hanya ada dua janin dikenal pasti dalam kandungan isteri namun ada keajaiban berlaku kerana seminggu sebelum isteri bersalin iaitu ketika pemeriksaan terakhir, doktor dapati ada lagi satu janin.

“Alhamdulilah, mereka dilahirkan sihat walaupun secara pra matang iaitu pada usia kandungan isteri tujuh bulan. Disebabkan itu, Idlan dan Izhan ditempatkan 82 hari di unit rawatan intensif neonatal (NICU) manakala Ilhan selama 62 hari,” katanya.
Kehadiran kembar tiga mereka sebagai penyeri selepas hampir tiga tahun rumah mereka ‘sepi’.
“Bukan hanya kami malah saya percaya ramai lagi pasangan di luar sana menginginkan zuriat malah ada yang lebih lama berumah tangga tetapi belum ada rezeki,” ujarnya.
Sumber: Harian Metro


Disangka Hanya Kudis Api Biasa, Rupanya Bayi 9 Bulan Dijangkiti Kulat Kucing!

Kucing merupakan antara salah satu makhluk yang comel dan sentiasa disayangi. Menjadi tanggungjawab ibu bapa juga untuk mendidik anak anak supaya menyayangi semua binatang terutamanya haiwan kesayangan nabi ini. Walaubagaimana pun, ibu bapa juga perlulah berhati-hati, kerana anak berkemungkinan mudah dijangkiti apabila terdedah dengan haiwan telah dijangkiti kulat. Jadi, ibu ini kongsi pengalaman cemas ketika bayi berumur 9 bulan dijangkiti kulat kucing.
PENYAKIT SPOROTRICHOSIS
Sekarang dah semakin banyak penyakit sporotrichosis ni. Ok aku akan share gambar dari awal sampai akhir tentang penyakit ni jadi kat baby aku umur 9 bulan. Benda ni mula jadi tahun 2019. Sorry panjang sikit. Sporo ni bejangkit antara HAIWAN DAN manusia. Melalui gigitan, cakaran, bacteria darah kucing kurap atau air liur kucing ni yang menitik dekat sesuatu tempat dan tersebar melalui udara yang di bawa oleh kucing kurap (selalu jmpa kucing ni kat kedai makan dan tepi jalan). . Aku cadang lebih baik pi pakar goverment. Memang terbaik. Servis elok. Tiptop.

Masa awal awal nak jadi. Senang cerita minggu pertama naik macam kena ketik nyamuk. Lama lama mcm kudis api.
Pada mulanya naik macam kena gigit nyamuk. Makin lama biji tu semakin besar. Mcm kudis api. Pi klinik swasta. Doktor cakap anak aku kena kudis api. Ok sapu cream. Bagi antibiotik. Tapi biji tu semakin besar dan mula benanah. Nanah tu bukan nanah kuning. Tapi ia Nanah darah (aku pernah cucuk biji tu sebab kembung besaq sangat). Sebaiknya jangan cucuk la sebab kuman boleh merebak.

Dah mula naik kat dahi. Minggu ke tiga kalau tak silap.

PENYAKIT JARANG JADI PADA BAYI
Otw ke kmc. Tp doc kmc tak berani ambik case faris. Pi pmc. Sama jugak. Depa cakap case ni complicated dan depa cadang ke pakar kulit kerajaan.
Minggu ke dua aku mula sedar kawasan urat lengan Faris ada macam ISI ATAS SEPANJANG URAT. Aku bawa pi klinik kulit dr. Vanket. (maaf kalau ejaan tak betoi). Dia cakap anak aku kena kulat kucing. Yang merunsingkan dia baby lagi mcm mana boleh kena. Penyakit ni jarang jadi dan kalau jadi pun akan jadi kat cat lover (orang dewasa atau kanak kanak atas 10 tahun). Kami diberi dua pilihan nak beli ubat ori (import tapi mahai) atau ubat biasa (malaysia mari). Husband pilih ubat import sebab doc cakap yang import lagi baik.
Ubat yang faris makan dari klinik dr. Vaket… Doc tu memang pro. Sekali tengok ja terus tau sporo.
TERKEJUT TENGOK KEADAAN TANGAN FARIS
First day admit. Get ready kena minor operate.
Dua hari makan ubat sporanox tu. Keadaan semakin teruk. Lengan semakin bengkak. Biji semakin naik. Aku terus bawa Faris ke KMC. Tapi pakar tak ada. Pakar turun hari selasa saja. Tapi doc tu cuba juga tengok kulit Faris. And dia cakap benda jujur. ‘I rasa u better ke hosp goverment sebab pakar diorang ada hari hari. Dan di sini case mcm ni kami tak berani ambik takut risiko.’  Aku pi pulak PMC. Doc tu mcm blur sikit la dan tekejut. Last sekali aku pi refer personal doc aku sendiri. Dia tekejut tengok tangan Faris. Dia cakap first time dia tengok sporo ni. Sebelum ni tengok dalam buku. Dia buat surat untuk ke hosp. Jumpa pakar kanak kanak. Sebab penyakit ni boleh bawa maut dan cepat merebak dalam darah.
Lengan dia.
Pagi tu aku pi hosp goverment. Sebab nak jumpa pakar kanak kanak. Pakar tu suruh admit ward untuk on antibiotik. Dan refer pakar kulit jugak. Pakar kulit suruh buat minor operate untuk confirm kan penyakit anak aku. Sebulan lepas tu result keluar. Pommm! Muka rasa kena tampar. Kaki rasa layu bila pakar cakap 90% confirm anak aku kena sporo kucing ni. Doc bagi ubat itraconazole. Tapi tak surut. Biji semakin menjalar dan semakin naik sepanjang lengan. Nasib Faris baik. Ubat sporonox tu tak serang hati. Sebab ubat tu boleh rosak hati. (result test blood)
Mula nak membesar.
Ok dok ulang alik jumpa pakar kulit tiap minggu. Last pilihan doc cuba dapatkan ubat original anti kulat. Sebab doc cakap kulat ni aktif dan cepat merebak diluar jangkaan. Dia juga mengaku case anak aku sangat complicated. Doc takut merebak naik ke otak. Dan emm lepas naik ke otak tu paham paham je la… Tapi doc tanya. Sanggup dak bayar kos ubat. Bawah RM2 ribu. Sebab kerajaan takda peruntukan untuk ubat tu. Depa cuma boleh tolong order.
MAKIN SURUT SELEPAS ‘CONSUME’ UBAT SEBOTOL SETENGAH
Mati akai lama sangat dok wad. Tapi kena duduk 4 hari untuk on antibiotik dan pakar nak pantau keadaan faris.
I trust u Allah. Semua ada hikmah. Alhamdulillah doc bagi ubat tu dua botol secara percuma. Tapi kali ke tiga kena bayar. Kalau ada orang dalam boleh la kautim kot.. Tapi baru setengah sebotoi dok minum… Keadaan Faris semakin ok. Biji dah surut dan kian pudar. Nanah tu pun dah semakin surut.. Alhamdulillah untuk semuanya.

Muka dan tangan Faris Sudah kembali ensem dan gebu. Tapi ubat dia mungkin kena makan selama 6 bulan….sampai betul betul sembuh…. Kepada anda yang cat lover tu. Hati hati. better bawa pi cucuk vaksin kucing tu. Ingat kan manusia ja ada vaksin..dan aku ada tulis step by step kat gambar waktu kulat ni aktif kat kulit anak aku. Hmmm sekian.
Sumber: Nurfarahin Mahamad


Disangka Kencing Berdarah Rupanya Lelaki Ini Datang Haid

Seorang lelaki di China dilaporkan sering mengalami masalah kencing berdarah. Walaubagaimanapun, selepas pemeriksaan dibuat mendapati bahawa dia sebenarnya datang haid, lapor laman berita Wion News semalam.
Lelaki berusia 33 tahun dikenali Chen Li, berasal dari wilayah Sichuan, juga sering sakit pada bahagian abdomen dan berlarutan selama beberapa jam.

Baca juga: Pengantin Baharu Terima Barang Kemas, Hadiah Daripada Setiap Tetamu
DISANGKA KENCING BERDARAH RUPANYA LELAKI INI DATANG HAID

Hasil pemeriksaan pihak doktor sebelum ini mendapati dia menghidap apendiks, namun simptom tersebut masih berlaku meskipun telah diberikan ubat.

Chen Li terkejut apabila doktor lain mengesahkan bahawa dia tidak mempunyai sebarang masalah berkaitan sistem pembuangan air kecil tetapi mengalami kitaran haid seperti wanita.
Selain itu, pemeriksaan perubatan lanjut turut mendapati dia mempunyai organ pembiakan wanita seperti ovari dan uterus. Laporan pemeriksaan juga mendapati kadar hormon seks lelaki iaitu androgen dalam badan Chen Li berada di bawah paras normal bagi lelaki.

Hormon seks wanita Chen Li adalah setanding dengan yang ditemui dalam tubuh wanita dewasa sihat. Chen Li kemudian disahkan memiliki kedua-dua organ pembiakan lelaki dan wanita.
Pada Jun lalu, dia telah mengambil keputusan untuk menjalani pembedahan membuang organ pembiakan wanita dalam badannya.
Sumber: Wion News


Discover Taiwan – Pameran Pelancongan Taiwan di Malaysia

Discover Taiwan
Makan, membeli-belah dan berbasikal di Taiwan!
 Sebelum itu… rebutlah tawaran pelancongan yang terbaik di Pameran Pelancongan Taiwan yang dianjurkan buat kali pertama!
Sekiranya anda tergerak hati ingin melancong ke Taiwan buat kali pertama atau melawatinya sekali lagi ke Taiwan, inilah peluang keemasan anda untuk melawat pulau ini pada tahun 2015! Biro Pelancongan Taiwan Kuala Lumpur (Taiwan Tourism Bureau Kuala Lumpur, TTBKL) menganjurkan Pameran Pelancongan Taiwan buat kali pertamanya di Malaysia, bertemakan “Masa untuk Menikmati Kehidupan” yang akan diadakan di Pusat Membeli-belah 1 Utama, di mana orang ramai boleh mendapatkan tawaran yang terbaik untuk perlancongan ke Taiwan menerusi pameran ini yang diadakan dari 25 hingga 29 Mac 2015.

Pengarah TTBKL, Encik David Tsao berkata, “Sepanjang 2 tahun saya berada di Malaysia, saya juga mendapati warga Malaysia juga memberi penekanan terhadap jalinan silaturahim keluarga seperti warga Taiwan. Ini jelas kelihatan apabila jelangnya musim perayaan, di mana semua warga Malaysia tanpa mengira bangsa akan mengambil kesempatan untuk balik kampung demi meraikan perayaan bersama ahli keluarga yang tersayang. Dunia kini kian dipenuhi dengan individual yang makin bersifat peribadi dan hanya fokus dalam kerjaya mereka, adalah amat terharu bagi saya melihat silaturahim keluarga masih memainkan peranan yang besar di kalangan pelbagai kaum di Malaysia.”
“Melancong merupakan salah satu cara yang terbaik untuk menghabiskan masa yang berkualiti bersama ahli keluarga, terutamanya untuk mereka yang tidak tinggal sebumbung ataupun mereka yang mempunyai ahli keluarga yang sibuk dengan kerjaya diri sendiri.  Keluarga yang tinggal di kawasan bandar mempunyai lebih kurang masa untuk diluangkan bersama – mahupun selepas kerja, persekolahan, dan urusan yang lain, di mana sering kali tidak sempat meluangkan masa bersama ahli keluarga. Oleh itu, adalah tidak hairan kini berlancong menjadi pilihan untuk ramai keluarga Malaysia yang ingin menghabiskan masa yang berkualiti bersama. Keseronokan yang dialami di negara lain yang mempunyai iklim, budaya, warisan dan makanan yang berbeza, merupakan sesuatu yang boleh merapatkan hubungan di antara satu sama lain,” kata Tsao.

“Dengan Pameran Pelancongan Taiwan yang pertama ini,” Tsao menambah, “TTBKL berharap menawarkan pakej pelancongan yang terbaik untuk keluarga di Malaysia. Kami bekerjasama dengan agensi-agensi pelancongan terkemuka dari Taiwan dan Malaysia agar menawarkan pelbagai pakej yang menarik dan tawaran pelancongan yang paling seronok untuk destinasi- destinasi di Taiwan. Ini juga termasuk pakej khas atau lawatan khas yang disediakan untuk para pelawat Muslim.”

David Tsao dari TTBKL sedang berucap
Daya tarikan Taiwan yang unik menjadikannya sebagai destinasi percutian kegemaran pelancong Malaysia atas sebab variasi tarikan yang ditawarkan. Pada tahun 2014, sebanyak 439,240 warga Malaysia telah melawat pulau ini! Menurut Tsao, Taiwan juga menjadi semakin popular di kalangan pelancong muslim.
Kami telah mencatatkan pertumbuhan yang kukuh sebanyak 10% dalam jumlah pelancong Muslim yang berasal dari Malaysia ke Taiwan dalam tempoh tiga tahun yang lalu dan kami berharap dapat menarik lebih ramai pelancong Muslim ke pameran ini menerusi tawaran yang disediakan selepas pertimbangan keperluan mereka untuk mendapati makanan halal dan tempat-tempat yang sesuai untuk bersolat, “kata Tsao.
Pelakon tempatan, Mandy Chen yang berasal dari Taiwan, Taiwan merupakan kampung halamannya walaupun dia sudah berkahwin dengan warganegara Malaysia dan tinggal di negara ini selama 8 tahun. “Saya masih ingat Ang Lee (rakyat Taiwan dan pengarah filem yang telah memenangi Anugerah Oscar) pernah berkata – Pemandangan yang paling cantik di Taiwan adalah rakyatnya.” Ini adalah benar- keramahan dan keikhlasan warga Taiwan tidak pernah gagal untuk mengharukan hati saya, walaupun begitu banyak kali saya telah mengunjungi Taiwan. Layanan mereka akan membuatkan anda berasa seperti berada di rumah! Makanannya lazat dan saya amat suka akan gaya hidup sihat yang dipraktikkan di Taiwan.
“Berbasikal merupakan hobi kegemaran orang ramai di Taiwan; suami saya dan saya gemar akan berbasikal! Untuk saya, tentulah membeli-belah! Saya tidak dapat menghabiskan cerita saya dalam masa sehari!” kata Mandy.
“Untuk pelancong yang lawat ke Taiwan untuk pertama kali, saya pasti akan mengesyorkan lawatan ke pasar malam Shilin dan makan dengan sepuas-puasnya! Cubalah mee sua yang ditumiskan dengan tiram (Bihun) dan tauhu busuk! Taipei 101 juga merupakan destinasi yang perlu anda melawat; saya amat menyukai Taiwan kerana negara ini mempunyai keseimbangan antara budaya traditional dan moden. Sebagai cenderamata, anda boleh memilih makanan ringan dan gula-gula seperti tie dan (telur besi) dan tart nanas yang merupakan pilihan yang paling sesuai!” kata Chen.
Berdasarkan kajian selidik yang dijalankan oleh Kementerian Pelancongan Taiwan pada tahun 2012, daya tarikan utama untuk pelancong tempatan termasuk lokasi perlancongan dan pemandangan, makanan dan membeli-belah. Oleh itu, pameran pelancongan Taiwan ini juga akan menitikberatkan tiga pengalaman perlancongan yang utama ini dengan bertemakan “Masa untuk Menikmati Hidup” (Time to Enjoy Life):

Masa untuk makan
Taiwan mempunyai segala-galanya apabila dikaitkan dengan makanan. Anda boleh makan dengan sepuas-puas tanpa perlu membelanja dengan banyak. Daripada buah-buahan bermusim, hidangan tradisional cina yang lazat, hidangan vegetarian yang sihat, pencuci mulut ais dan minuman tea kreatif, hidangan Taiwan menggunakan bahan-bahan tempatan dengan sepenuhnya dan teknik yang tradisional untuk mengujakan serta memenuhi selera anda. Jangan lupa juga pasar malam yang terkenal di seluruh dunia di mana ia penuh dengan aroma yang wangi kerana makanan di jalanan dan snek yang lazat!
Masa untuk Membeli-belah
Taiwan merupakan tempat ia menjadi syurga buat shopaholics! Banyak pusat membeli-belah yang besar dan rangkaian kedai boleh didapati di semua pulau Taiwan. Anda boleh membeli apa-apa sahaja yang anda perlukan, daripada produk 3C yang berkualiti tinggi keluaran dari Taiwan, teh tanah tinggi yang terkenal dan juga anyaman buatan tangan. Untuk peminat fesyen pula, pelbagai jenis pakaian yang berharga berpatutan, barangan kulit dan produk berjenama boleh didapati di hujung jari anda. Di Taiwan, anda pasti akan memperoleh apa yang anda inginkan.
Masa untuk Berbasikal
Kebelakangan ini, trend LOHAS (Lifestyles of Health and Sustainability) menjadi semakin popular apabila orang ramai mula menjadi lebih peka terhadap kesihatan dan alam semula jadi. Taiwan terkenal dengan amalan LOHAS, dan tiada cara yang lebih baik untuk mengalaminya dengan melakukan pergembaraan berbasikal di sepanjang lebuh raya pantai yang menakjubkan! Hayatilah keindahan alam semula jadi dan hargai pelbagai perkara yang kecil tetapi penuh makna bersama yang tersayang.
“Selain daripada mendapat previu menarik yang akan ditawarkan oleh Taiwan, pengunjung ke Pameran Pelancongan Taiwan juga mempunyai peluang untuk menonton persembahan kebudayaan; mempelajari seni ukir tanah liat daripada artis kraftangan Taiwan; menghadiri ceramah mengenai pelancongan eksklusif yang fokusnya adalah aktiviti berbasikal dan buah- buahan yang hanya boleh didapati di Taiwan sahaja; anda juga berpeluang untuk menikmati sampel makanan jalanan yang terdapat di Taiwan,” kata Tsao.
Untuk pengunjung pameran yang mendapatkan pakej pelancongan daripada mana-mana agensi perlancongan yang menyertai pameran ini, mereka berpeluang memenangi hadiah dalam cabutan bertuah untuk setiap RM 500 yang dibelanjakan. Hadiah lumayan termasuk tiket penerbangan pulang balik ke Taipei yang ditaja oleh China Airlines dan Eva Airways; dan pelayaran Asia Timur dengan menaiki kapal mewah Star Aquarius, Star Virgo dan Aquarius yang ditaja oleh Star Cruises. Tandalah tarikh tersebut pada kalendar anda dan lawatlah Pameran Pelancongan Taiwan serta membawa pulang hadiah-hadiah hebat ini!
Pameran Pelancongan Taiwan akan diadakan di Oval, Pusat Membeli-Belah One Utama dari 25-29 Mac 2015. Pameran ini akan bermula pukul 10 pagi. Untuk maklumat lanjut, sila layari http://www.facebook.com/tbrockl


Diserang Monyet Liar Di Kawasan Resort Sampai Jatuh Tersembam & Anak Luka. Panik!

Setiap kali bercuti di kawasan pantai ataupun berdekatan dengan kawasan hutan, pasti anda akan berjaga-jaga dengan sejenis haiwan ini iaitu monyet. Memang agresif apabila melihat makanan, sebenarnya amat bahaya jika kawasan yang anda kunjungi dipenuhi dengan haiwan ini dan patut elak.
Begitu juga dengan kisah yang dikongsikan oleh ibu ini di laman Facebook apabila dia sekeluarga telah diserang dan dikejar oleh sekumpulan monyet di kawasan berdekatan hotel penginapan di Teluk Chempedak, Kuantan. Memang seram sampai anaknya yang masih bayi pun alami luka akibat jatuh!

Baca juga: [VIDEO] Suami Robohkan Dapur Sebab Tak Suka Isteri Minat Warna Pink
KAMI DISERANG MONYET LIAR !

8/11/2021- 5.52pm

Kami sekeluarga berjalan kaki ke kereta untuk ambil selipar dan ingin ke Teluk Cempedak yang terletak bersebelahan dengan resort kami. Tergerak hati nak rakam video ketika menuju ke kereta. Terdapat segerombolan monyet liar di pokok pokok dan ada juga yang memanjat kereta pengunjung disitu.
Setibanya kami yang berhampiran dengan kereta, suami saya berjalan perlahan-lahan menuju ke kereta memandangkan ada beberapa ekor monyet yang berada di atas kereta bersebelahan kereta kami. Ketika itu monyet tersebut tidak menunjukkan reaksi terancam. Belum sempat suami tiba di kereta, ada seekor monyet yang agak besar diantara monyet monyet lain terus mengejar dan ingin menerkam suami.

Keadaan ketika tu dah jadi panik dan suami terus berlari semula ke arah resort. Saya dan anak anak yang lain turut panik dan cuba untuk lari kan diri kerana monyet liar tu betul betul berada disebelah stroller bayi saya. Saya cuba untuk selamatkan diri dan anak anak dengan tolak stroller bayi secepat yang boleh. Tiba-tiba bayi saya terjatuh tersembam ke jalan kerana pusingan stroller yang terlalu pantas ekoran keadaan semakin panik. Bayi saya mengalami luka dan lebam dimuka. Anggota badan lain tidak cedera. Ketika kejadian tiada seorang pun pengawal yang berada berhampiran kami.
“MEMANG BANYAK MONYET LIAR…”

Kami terus duduk dilaluan pejalan kaki bersebelahan tempat parking kereta dibahagian dalam. Ada seorang pengawal parking bahagian dalam cuba keluar untuk bertanya apa yang berlaku. Ketika itu monyet tersebut sudah lari ke hutan berhadapan parking luar. Pengawal tersebut terus memanggil Security Manager beritahu apa yang terjadi. Pengawal tersebut maklumkan kepada kami sebelum ni memang banyak monyet liar disini dan sudah maklumkan pada perhilitan. Dia menyuruh kami untuk menghubungi perhilitan. Saya bertanya semula kepadanya, “kami ke yang perlu hubungi? Bukan pihak hotel?” Dia maklumkan parking diluar itu adalah diluar kawasan hotel, jadi bukan tanggungjawab mereka. Parking di bawah jagaan resort tersebut dah penuh dan kawasannya agak kecil. Ramai pengunjung memarking kenderaan mereka sebaris kereta kami. Tiada tempat lain, hanya itu dan juga parking dalam yang dah penuh.
Security Manager datang menghampiri kami dan bertanya apa yang terjadi? Kami ceritakan semua dan dia meminta pengawal keselamatan resort tersebut mengambil kayu dan menghalau monyet monyet liar disitu. Selepas itu Security Manager tersebut meminta kunci kereta pada suami dan dia bantu alihkan kenderaan untuk dibawa masuk parking dibahagian dalam di parking oku kerana kotak parking biasa sudah penuh. Memandangkan kami membawa bayi yang ada sawan dan cedera ketika itu, dia benarkan kami parking dipetak OKU untuk mengelakkan kejadian sama berulang lagi.

Security Manager tersebut terus hubungi ambulans di HTAA untuk berikan rawatan kepada bayi saya yang cedera akibat terjatuh dari stroller. Ambulans sampai diperkarangan resort, saya dan bayi serta anak sulung saya terus menaiki ambulans dan menuju ke HTAA. Suami dan anak kedua kami membawa kereta menuju ke HTAA.
Setibanya di HTAA, keadaan agak rumit untuk pendaftaran bayi kerana kami terlupa untuk bawa sijil lahir bayi kami. Selalunya mana sahaja kami pergi, kami pasti akan bawa. Waimah dalam daerah kami pun saya tetap masukkan sijil lahir dalam begnya. Tapi tak jangka kali ni betul betul terlupa nak bawa dan berlaku perkara yang tak diingini. Okey sambung semula cerita di HTAA.
Setibanya kami disana, pihak pendaftaran HTAA minta kami sijil lahir atau nombor ic anak jika tidak pendaftaran dan rawatan tidak boleh diberikan. Malangnya saya memang betul betul tak ingat nombor ic bayi saya. Saya terus hubungi pihak Hospital Enche Kluang untuk dapatkan nombor ic bayi saya kerana pihak hospital Enche Kluang ada maklumatnya. Alhamdulillah Allah permudahkan pihak hospital Enche Kluang berikan nombor ic bayi saya.
LUKA BAYI TAK SERIUS, TIADA RETAK

Menunggu giliran untuk diberi rawatan. Alhamdulillah doktor di kecemasan HTAA maklumkan luka bayi saya tak serius dan telah dibersihkan untuk elakkan jangkitan kuman. Doktor tersebut meminta untuk kami buat x-ray dikepala bayi kerana dikhuatiri ada retakan dan sebagainya. Alhamdulillah proses tak terlalu lama. Result x-ray dapati semua dalam keadaan sihat dan tiada sebarangan retakan.
Doktor beri kebenaran kami pulang ke hotel dengan syarat pantau keadaan bayi sekiranya bayi ada muntah muntah, menangis tanpa henti atau sawan lain dari yang lain, terus datang semua ke HTAA. Kami terus pulang ke resort. Setibanya di resort kami terus menuju ke cafe kerana ketika itu kami sekeluarga sangat lapar dan jam sudah menunjukkan 8.37pm. Tiada mood untuk pergi ke kedai makan yang berada diluar resort kerana masing masing dah letih dan perasaan menjadi tak happy. Security manager tersebut datang ke cafe untuk berjumpa dan bertanya khabar keadaan bayi kami. Ketika kami berada di HTAA pun dia ada hubungi suami bertanya keadaan bayi kami. Dia minta kami order sahaja apa yang kami ingin makan tanpa bayaran.

Walaupun keadaan tu tak setimpal dengan apa yang terjadi, tetapi pihak hotel masih mengambil berat dan tidak lepas tangan.Saya berharap pihak Perhilitan Kuantan memantau keadaan disekitar kawasan Hyatt Regency Kuantan memandangkan disitu adalah tempat perlancongan dan sudah beberapa kali dimaklumkan pada perhilitan tentang monyet monyet liar tersebut. Saya berharap tidak berlaku pada pengunjung-pengunjung yang lain. Ini melibatkan nyawa.
Terima kasih Hyatt Regency Kuantan Resort atas layanan yang terbaik diberikan kepada kami. Dari check in sehingga check out semuanya tiptop. Tetapi mungkin boleh ditambahbaik tempat parking kereta pengunjung disitu. Atau boleh sediakan parking valet untuk khidmat hantar dan ambil kereta pengunjung ditempat parking. Kalau tak boleh juga, at least sediakan pengawal untuk menghalau monyet monyet liar disitu.
Bukan ingin mengajar, tapi hanya cadangan untuk keselamatan. Ikhlas, Pengunjung 2105.
Sumber: Norazimah Bunihan